text:
70 empleado di seguridat den área di turismo a finalisá Tourism Safety & Security training ku éksito – 70 Tourism Safety Personnel Successfully Complete Tourism Safety & Security Training
70 empleado di seguridat den área di turismo a finalisá Tourism Safety & Security training ku éksito
WILLEMSTAD – 9 di yüni 2017 – Meskos ku añanan anterior, riba invitashon di Ofisina di Turismo di Kòrsou (CTB), Dr. Peter Tarlow a kompartí e último desaroyonan riba tereno di seguridat na nivel mundial, ku énfasis riba Kòrsou. Dr. Tarlow, ta un eksperto riba tereno di krímen i terorismo den industria turístiko i ta direktor di e organisashon renombrá, Tourism & More Inc. ku ta enfoká spesífikamente riba entrenamentu di kuerponan di seguridat den industria turístiko. For di 5 te ku 8 di yüni último Dr. Tarlow a duna training na diferente persona ku tur dia ta direktamente òf indirektamente enbolbí ku seguridat di e turista i di nos komunidat. E aña aki a enfoká riba un mihó komunikashon durante aktonan di terorismo inesperá. Un total di 70 persona a partisipá na e seshon aki. Minister enkargá ku Desaroyo Ekonómiko sr. Steven Martina tambe tabata presente durante di e entrega di sertifikado.
E enfoke durante e seshon “Komunikashon durante aktonan di terorismo inesperá” tabata pa siña e agente di seguridat pensa bou di preshon, kon pa komuniká di e mihó forma posibel i yuda desaroyá un mihó liña di komunikashon entre kuerponan di seguridat pa den kaso di kualke akshon di terorismo. Na 2014 i 2015 tambe CTB a kordiná un entrenamentu básiko i avansá riba e aspekto di seguridat kual a keda bon risibí serka agentenan di seguridat.
E partisipantenan e aña aki a inkluí agentenan di seguridat di Curaçao Ports Authority, Curaçao Airport Partners, Brantwer Airport, Imigrashon, Duana Kòrsou, Kuerpo Polisial Kòrsou i Politur, Kuerpo di Brantwer Kòrsou, Warda Kosta, agentenan di seguridat di diferente hotèl manera Papagayo Curaçao, Renaissance Curaçao Resort & Casino, Baoase Luxury Resort, Sunscape Curaçao Resort, Spa & Casino, Santa Barbara Beach & Golf Resort, Lions Dive & Beach Resort Curaçao i Hawk Eye Security. Otro partisipantenan indirektamente enbolbí den seguridat di industria turístiko ta Stichting Slachtofferhulp Curaçao, Stichting Maatschappelijke Zorg en Herstel i Departamentu di Desaroyo di Produkto di CTB.
CTB ta gradisí tur partisipante pa nan partisipashon aktivo na e seshonnan i ta konta ku nan lo bai hasi bon uso di e konosementu atkerí den nan trabou diario.
==================
70 Tourism Safety Personnel Successfully Complete Tourism Safety & Security Training
WILLEMSTAD – June 9, 2017 – This year, Dr. Peter Tarlow was invited once more by the Curaçao Tourist Board (CTB) to share his insights on the latest international safety and security developments, with a focus on scenarios in Curaçao. Dr. Tarlow is an industry expert on crime and tourism, as well as the CEO of the world-renowned Tourism & More Inc., which specializes in training tourism-security forces. From June 5 to 8, Dr. Tarlow provided training to a number of persons who are either directly or indirectly involved with visitor safety, as well as that of the local community. This year, the focus was on better communication during unexpected terrorism acts, with 70 persons in attendance. Minister of Economic Development, Mr. Steven Martina was also present at the certificate ceremony.
The focus at the “Communication During Unexpected Terrorism Acts” training was on teaching security personnel how to think under pressure, as well as how to best communicate and help develop better lines of communication between security forces during terrorism events. The CTB had previously coordinated other basic and advanced safety and security training events, in 2014 and 2015, which were well-received by the personnel.
This year, the participants included safety and security personnel of the Curaçao Ports Authority, Curaçao Airport Partners, the Airport Fire Brigade, Immigration Services, the Curaçao Customs, the Curaçao Police Force and Politur (Tourism Police), the Curaçao Fire Brigade, the Coastguard, and security personnel working at a number of hotels, such as Papagayo Curaçao, the Renaissance Curaçao Resort & Casino, Baoase Luxury Resort, Sunscape Curaçao Resort, Spa & Casino, Santa Barbara Beach & Golf Resort, Lions Dive & Beach Resort Curaçao and Hawk Eye Security. Other participants who are not directly involved with tourism safety and security were: Stichting Slachtofferhulp Curaçao (the Curaçao Victim Support Foundation), Stichting Maatschappelijke Zorg en Herstel and the CTB’s Product Development Department.
The CTB wants to thank all in attendance for their active participation during the sessions, and is convinced that they will be making good use of the knowledge acquired, in their day-to-day work.


c: text/html

text:
Edukashon Positivo
10 tep ku por judabo komo mayor pa un edukashon positivo di bo junan
- Papia ku bo yu: papia kosnan ku ne ku e ta hanja interesante i papia ku ne kon abo a pasa bo dia
- Ser positivo: duna bo yu regular un kompliment ora ku ela hasi algu bon. Elogie regularmente. I bisele kiko bo ta hanja bon ku ela hasi. Asina lo e komportele mas biaha bon.
- Brasa bo yu mas biaha i bisele ku bo ta stimele: Muchanan ta gusta ora bo brasanan. Bosnan relashon pa ku otro lo krese.
- Dunele un interes sincero: ora bo yu papia ku bo o ke mustrabo algu, stop ku lokual bo ta hasi i paga bo atenshon kompleto na dje.
- Evita ku e ta ferfela su mes: soru pa e yu tin aktividat ku e ta gusta na kas i ku ta pas ku su edat manera: klei, pinta, hunga ku bloki, computer, etc
- Pone reglanan basiko: pa asina e sa kon e tin ku komporta su mes. Sinta kune i papia esakinan. Splikele tambe kiko e konsekuensianan ta si e no kumpli ku e reglanan.
- Kontele kon e tin ku komporta su mes: si un yu ta komporta su mes na un manera ku no ta adekua, bisele na un manera trankil ku e tin ku stop. Aserka e yu na un manera positivo. Duna e yu un kompliment si ela scucha. I kontele kiko e konsekuensianan ta si e no scucha. Si e yu no tende, bo tin ku tuma medida ku esaki.
- Soru pa “Prome biaha”: sinja bo yu kosnan nobo dor di hasinan prome. Dor di trata otro na un manera bon dor di bisa por ehempel “por fabor” o “danki”. I lage hasiele tambe. I ora e hasiele dune un kompliment.
- Hasi algu huntu: soru bon pabo mes. Paso asina bo ta sinti bo mes bon i bo por hasi kosnan leuk ku bo yu. Manera: hasi algu den kushina huntu, bai kana huntu, hasi algu kreativo, etc
- Keda realistiko: bo por verwagt un komportashon rasonabel di bo yu, pero no verwagt ku e ta perfekto.

robotstxt: allowed

filter: keep


text:
ULTIMO ORA.
BONEIRU.
Awe marduga den kareda di 2:30 am a tuma luga un aksidente di trafiko basta grave riba kaya korona.
Un vehikulo lo mester a alkansa 2 persona ku tabata riba un baiskel net dilanti di FTV.
E impakto tabata fuerte y tur e 2 persona nan ku tabata riba e baiskel a keda gravemente herida y den un situashon kritiko a transporta nan pa hospital.
Awe mainta trempan desishon a kai ku mester manda tur 2 ku urgensha pa colombia pa tratamentu mediko mas avansa.
Na momentu ku kier a bai transporta e prome viktima pa e air ambulance e la bin fayese.
E homber W.B. di 36 anja di edat ta perde su bida a konsekuensha di e herida nan ku ela sufri.
E otro viktima a wordu transporta awe mainta pa colombia.
E kaso a bira unu di hit and run ya ku shofur di e vehikulo a sigi kore bai.
Outoridatnan a kontinua ku e investigashon i awe mainta trempan a detene un hoben di 17 anja di inisial K.B. relashona ku e aksidente aki.
Pues e NO tin rijbewijs.
E investigashon ta den full swing.
Forsa na e famia nan di e viktima.
FUENTE: AIMED AYUBI.
NOTISIA KU BO POR KONFIA.


text:
KRALENDIJK – E hóben futbolista ku ta primintí hopi pa su futuro karera den futbòl ku ta Jameson Piard, djabièrnè último a keda skohé komo MVP, e hungadó mas balioso di e partido final Torneo Kopa 60 Aña di FFB, esaki entre e ekiponan s.v. Young Boys di Nort Saliña i s.v. Vespo di Rincon di kua Vespo a titulá kampion.
Jameson a move hopi den e partido i kontribuí en grande na e viktoria di 3-1 di s.v. Vespo riba e ekipo di s.v. Young Boys pa titulá kampion, hinkando tambe un di e tres golnan pa su ekipo bai ku e viktoria.
E tim di narashon di e emisora Radio Live 99.9FM formá pa Basilio Cicilia, Chio Semeleer huntu ku Aimed Ayubi, a skohe e hóben Jameson Piard komo e hungadó mas balioso i mihó hungadó di e partido. Na final di e partido, e tim di narashon huntu ku presidente di FFB, sr. Luti Balentin i diputado di deporte sr. James Kroon, a hasi entrega di un bunita regalu, un televishon opsekio di Bonaire Super Store na Jameson Piard.
Riba potrèt momentu di entrega di e bunita regalu na Jameson Piard.


text:
ORANJESTAD,Aruba
Para dilanti di edificio di DIMAS den Oranjestad, miembro di fraccion di AVP, sr Arthur Dowers a mustra cu lo ta bon pa gabinete Wever Croes realisa nan mes, cu dificilmente lo por sconde proyectonan cu a wordo ehecuta bou gobernacion di partido AVP y unda e fondonan a bay.
“Nos ta para aki dilanti di DIMAS awe pa ilustra kico nos gobierno a haci cu placa di pueblo, ya cu e edificio aki tin un historia politico su tras con un gobierno simplemente no tin respet pa propiedadnan di pueblo y simplemente ta dicidi di laga cos para y busca un forma pa yuda friends and family.
E edificio aki manera pueblo por corda, a wordo bandona pa gobierno di MEP, caminda nan a bay laga e edificio aki bandona, a laga coriente y telefon sin desconecta y pa colmo lagando cantidad di informacion di ciudadanonan benta eyden.
Chollernan despues di algun tempo a drenta den e luga, a haci yamadanan internacional ya cu gobierno di MEP no tabata kibra cabes cu loke ta na interes di pueblo pero pa amigo- y famianan si tabatin cantidad di contract cla pa wordo otorga.
E mesun forma di proceder robes aki pueblo a conoce tambe ora cu otro gobierno di MEP den pasado a laga e cas historico den centro di Oranjestad, cu awe ta conoce cono Stadhuis, bay perdi y cu a wordo ocupa pa chollernan cu hasta a bay over na kima e luga aki.
Awe e cas di pueblo aki ta un joya den centro di Oranjestad, di historia di nos pais y cu ta wordo hopi contempla pa bishitantenan, principalmente esunnan cu ta yega cu cruceronan.
E edificio di DIMAS aki a wordo laga pa su cuenta, practicamente entrega na chollernan y ta mesun gobierno di MEP aki a dicidi di firma un contract pa mas cu cinco aña c’un ruina di Hotel Central pa acomoda ambulantenan cu tabata problema cu droga.
Un contract cu a costa pueblo miyones di florin cu a bay pa famia di e Prome Minister di e gobierno di awe, miyones y riba esey nunca ta papia of ta yama reunion pa mira con esaki tabata posibel.
E edificio di DIMAS aki ta mustra e diferencia di vision di un gobierno di AVP y uno di MEP caminda pueblo por mira e gran diferencia cu tin, caminda nos gobierno a inverti den scolnan, den edificionan pa duna miho servicio na pueblo den barionan pa medio di edificionan di MFA, den embeyecimento di centro di nos ciudad.
Semper proyectonan cu ta sirbi interes di pueblo pero no loke gabinete Wever Croes ta haciendo, esta di gasta miles y miles di florin na un helikopter cu no ta efectivo, na huurmento di eficio di sponsor di un partido y otro contractnan cu no ta na interes di pueblo.
Dos aña gabinete Wever Croes ta na mando pero ainda no por a presenta ningun proyecto na interes di pueblo y tampoco tin proyecto pa wordo ehecuta den 2020 pero mientras tanto pa final di e aña aki, gobierno lo a ranca casi 400 miyon for di cartera di pueblo y tur esaki sin duna pueblo algo bek.
E momento ta yegando cu pueblo lo bay lanta y bay para dilanti di oficina di gobierno pa no solamente exigi pa e abusonan aki caba pero pa pidi su placa bek y pone un fin cu e miyones cu ta bay pa cumpli cu sponsornan y sostenedonan di partido cu ta wordo emplea na gran cantidad,” Parlamentario Arthur Dowers a declara.


text:
Inscripcion pa e curso di PDG na IPA
E curso di Certificacion Pedagogico Didactico (PDG) ta un curso parcial pa e profesionalnan cu kier ta competente den e profesion di docente of educador.
Pa medio di e curso di PDG e profesionalnan por desaroya competencia pedagogico y didactico. Graduado di PDG por duna un materia na enseñansa profesional y scol avansa.
E curso tin un duracion di entre 18 luna y 2 aña. E cursista lo haya les dos biaha pa siman na Instituto Pedagogico Arubano (IPA). Banda di esaki lo tin tarea pa haci na cas, na scol, online y tarea practico. E curso di PDG lo cuminsa na september 2023.
Ken por participa
Tin dos grupo di participante cu por haci e curso di PDG:
1. maestro cu ta traha no-certifica, esta ‘onbevoegd’ den enseñansa avansa e.o. EPI y MAVO.
2. profesional di otro sector e.o. empresa of instancia cu no ta enseñansa, cu tin interes y motivacion pa sa mas di e profesion di educacion, y cu kier traha riba nan conocemento y habilidad pedagogico didactico. Pa e grupo di profesional aki PDG ta un rekisito pa drenta sector di enseñansa. (minimale diploma toelating ta HBO).
Inscripcion
Bo ta cumpli cu e rekisitonan menciona y ta desea di ricibi e Certificacion Pedagogico Didactico cu IPA ta ofrece? Bishita www.ipaaruba.com, bay na aanmelden y scoge pa PDG y sigui e instruccion. Ora ta bay pa yena e formulario digital, mester tin PDF di diploma(nan) y lista(nan) di cifra ‘gewaarmerkt’ pa agrega esakinan na e formulario. E ultimo dia pa inscribi ta 31 di mei 2023. Despues di e fecha aki no por inscribi mas pa aña academico 2023-2024.
Pa mas informacion por bishita nan website ipaaruba.com of pagina di Facebook ‘Instituto Pedagogico Arubano’ y si ainda tin cualkier pregunta, por tuma contacto cu Studenten Services na 5243100.
Info / Contact
Pa mas informacion por busca den e alfabet menu riba nos pagina principal:
Por tuma contacto cu:Scroll To Top


text:
Growing Authentically | Janiro Eisden -Ataniro
Manage episode 285292224 series 2801599
Den episodio aki nos a tene un entrevista cu Janiro Eisden- Ataniro, den e entrevista aki nos a siña conoce Ataniro di cerca.
Ataniro a conta nos con ela cuminsa su carera di musico semper kedando autentico na su mes, y na su estilo como musico y artista.
Ataniro a comparti cu ora di cuminsa un carera den musico ta hopi importante pa bo semper kere den bo mes y den bo talento nan, no give up, show up, y semper keda trece ambiente no ta importa si tin 2 hende of 100 pasobra e "word of mouth" semper ta importante.
Spoiler alert - Pa crece den mundo di musica, ta importante pa:
1. Bo kere den bo mes
2. Keda autentico na bo estilo
3. Semper corda bo team, y duna nan na honor
4. Inverti den bo mes y den bo desaroyo nan (make sure bo press kit ta on point!)
5. Show up- y semper pone ambiente
6. No Quit!
7. Hang out cu hende cu ta pone bo crece! (Level up!)
8. Keda humilde y esaki ta opportunidad pa crece!
Tune in y haya sa mas di Ataniro!
Pa mas informacion di Ataniro:
https://www.facebook.com/ataniro
https://www.instagram.com/the_legend_ataniro/
123 afleveringen


text:
KRALENDIJK – Presidente i
fundadó di Fundashon We Dare
to Care (WDTC), Davika Bissessar, na nòmber di e fundashon, ta ekspresá su gratitut na públiko general di Boneiru pa uso ku entrada liber di Parke Libertat-James Finies di e parke pa e último 11 aña i mei. Pa e último 11 aña i mei e fundashon a logra su meta i kumpli ku su ophetivo 100% pa e komunidat Boneriano, spesialmente esnan di ménos rekurso pa a krea, konstruí i proveé servisionan pa un parke ku entrada liber for di 2005, pasobra e tempu ei no tabatin ningun parke di hunga pa mas ku 20 aña na Boneiru, un echo lamentabel pa motibu di mal gobernashon di gobièrnu lokal.
We Dare to Care a logra su meta ku Parke di Libertat
KRALENDIJK – Presidente i


text:
Varios pais den Caribe ta hisando prijs di gasolin y diesel ultimo siman aki. Na Aruba, e siguiente fecha di ‘ahuste’ lo bay ta Diaranson 9 di Maart venidero, y tur cos ta indica cu e lo bay conoce un aumento drastico.
For di dia cu Putin a forza su tropcanan pa bay invadi Ucrania, e prijs di crudo a subi y dado momento a hasta cruza e nivel di $100 pa bari.
Ultimo tempo den mercado internacional di petroleo por a nota aumento den prijs di productonan petrolero cu a afecta e prijs di gasolin y diesel na Aruba. Banda di e efecto grandi riba prijsnan door di retonan existente manera problemanan den e cadena di suministro di productonan, combina cu subida di costonan di energia, e invasion di Ucrania door di Russia lo conduci na prijsnan mundial mas halto tanto den productonan petrolero, transporte y otro tipo di productonan cu ta wordo importa.
E subida di prijs den e sector di productonan petrolero lo traduci su mes den un aumento di prijs pa productonan petrolero local.
“Nos sa cu e desaroyonan internacional ta afecta e prijs di gasolin y diesel ya cu nos ta 100% dependiente di gasolin y diesel internacional», Minister Wever ta comenta. «Pa e motibo aki nos a cuminsa traha riba un forma con pa reduci e impacto aki riba termino cortico pa e consumidor.»
Minister Wever ta menciona cu ta evaluando importacion di un gasolin mas economico y tambe un revision di e structura di prijs di gasolin y diesel cu por tin un efecto positivo riba e prijs, sin cu esaki ta afecta entrada di Gobierno di Aruba.


text:
Klousura di proyekto ‘Waste no more’
Publiká riba 23 Novèmber 2021
Resien Minister Ruthmilda Larmonie-Cecilia a hasi entrega di sertifikado na 15 partisipante, despues ku nan a finalisá e proyekto ‘Waste no more’. Durante e proyekto ‘Waste no more’ e partisipantenan a haña oportunidat pa atkerí eksperensia di trabou, ritmo i disiplina di trabou, siña un fishi den práktika i amplia nan abilidatnan sosial durante e trayekto di un aña. Despues di finalisá e trayekto, e partisipante a haña un trabou, kual tabata meta prinsipal di e proyekto.
E proyekto no a kontribuí solamente na formashon, desaroyo i preparashon di e partisipantenan, pero tambe na redukshon di e problema mundial di kontaminashon di nos medio ambiente.
Na kada un partisipante un biaha mas pabien.


text:
Ministerio di Asuntonan Interno y Relacionnan den Reino ta duna Aruba sosten pa medio di subsidio y intercambio di conocemento pa e asina yama Landspakket, un acuerdo mutuo cu Aruba y Hulanda a acorda pa motibo di e pandemia di COVID-19.
Hulanda lo duna 820 mil dollar na sosten pa bin c’un Sistema Nacional di Estadistica pa Aruba (Nationaal Statistisch Systeem, NSS). NSS tin cuatro obhetivo strategico (1) reenforsa e ley di estadistica, (2) reenforsa e lasonan di trabou pa produccion di estadistica, (3) harmonisacion y standarisacion di sistemanan di data y (4) opleiding pa personal encarga cu produccion di estadistica.
Ministerio di Asunto Economico, Comunicacion y Desaroyo Sostenibel di Aruba a encarga e actual comision di NSS, cu participacion di Centraal Bureau Statistiek, e Departamentonan di Salud Publico, Enseñansa, Labor, Asunto Economico, Comercio y Industria, Naturalesa y Medio Ambiente, Comision di SDG, Oficina di Censo y Registro Civil y Banco Central di Aruba.
Unabes institui, NSS lo keda coordina pa Centraal Bureau voor de Statistiek di Aruba y ta bay forma parti di e NSS hunto cu instancianan cu ta bay produci estadistica oficial. A scoge pa esaki pa produci estadistica di calidad halto, na tempo y relevante pa formacion, monitor y evaluacion di maneho. Estadistica di calidad halto ta necesario pa monitor entre otro e desaroyonan social, economico y medio ambiente di un pais. Ademas e disponibilidad y acceso publico di e estadisticanan ta sostene transparencia y responsabilisacion den e proceso di desaroyo di maneho.
EVALUACION DI LEY
E organisacion di NSS ta cana pareu cu formulacion di ley nobo y adaptacion di ley existente. Esaki ta importante pa e exito di NSS, caminda e rol y responsabilidad di tur participante ta stipula.
Banda di esaki e ley ta duna atencion na con ta intercambia data entre e participantenan y con ta protege informacion individual di e persona- y entidadnan pa gana confiansa di suministrado y usuario. Tambe e cuadro di ley mester duna aporte na reconocemento di e estadisticanan oficial, door di stipula terminonan cla pa e proceso di otorga un marca di calidad na e estadisticanan oficial.


text:
Pa forma parti di H.O.T., manda un mensahe na cualkier di nan plataformanan social
Durante e actividad di famia na Cede di MEP na Santa Cruz diadomingo dia 30 di October, e hala hubenil di Partido MEP, H.O.T. (Hubentud Orguyoso y Talentoso) a reconoce su miembronan y a habri inscripcion pa tur hoben por aplica pa drenta den HOT. Alaves tambe e Directiva di HOT a wordo anuncia.
Partido MEP tin tur confiansa den e hobennan di nos pais pasobra nan ta esnan cu den futuro lo carga e responsabilidadnan di nos pais y lo mester tuma desicionnan firme na bienestar di un y tur. Ta pa e motibo aki tambe, Partido MEP ta encarga hobennan talentoso y orguyso di nan pais, cu e hala hubenil di Partido, H.O.T. pa di awo caba nan por cuminsa sinti e responsabilidad di cargonan importante den nos pais.
E hobennan den H.O.T. cu a haya reconocimento ta: Vick Maduro, Jeandruw Erasmus, Jeannuare Erasmus, Jeshue Rasmijn, Brandon Dirksz, Raubert, Charissa, Kay, Jayceline Navas, Richinella Henriquez, Stephanie Gamara, Endrick Panneflek, Jaythan Tromp, Lionel Lacle, Kevin Pabo, Aaron Arenas, Sjair Lacle, Sabina Rey, Marilou Hermans, Jeremy Wever.
Directiva di H.O.T. ta: Lyonel Dirksz, President; Xavier Maduro, Vice President; Derlina Kock, Secretaria; y Luis Luna, Tesorero.
Partido MEP ta haci un invitacion na tur hoben di nos pais pa forma parti di nos hala hubenil di Partido caminda bo por siña hopi, haya experiencia den liderazgo, mustra bo talento y conocemento, traha hunto y sigur haya mas stimacion y gana pa traha pa nos dushi Aruba.
Sigui HOT riba Snapchat: Hotmep297, Instagram: Hotmep, Twitter: hot_mep y tambe riba facebook HOT-MEP y keda al tanto riba tur e plannan y actividadnan di HOT pero tambe riba desaroyo politico na Aruba.
Pa mas informacion y si bo kier forma parti di miembresia di HOT, manda HOT un mensahe riba cualkier di nan plataforma social y nan lo atende bo.


text:
Kralendijk – Awe mardugá a surgi un interupshon di koriente na Nikiboko Nort. E interupshon di koriente a keda okashoná pa un problema tékniko ku a afektá nos ret di alto tenshon den besindario di Nikiboko.
Pa e motibu aki WEB ta hasiendo trabounan di reparashon i ta kalkulá ku esakinan lo dura aproksimadamente dos dia. Durante di e trabounan aki klientenan di WEB lo keda suministrá di koriente temporalmente pa medio di generator.
Den konekshon ku e trabounan ku mester tuma lugá Kaya Mòfi lo ta sera den ambos direkshon.
WEB ta konfia ku pueblo tin komprenshon pa e situashon.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
Gobernador di Aruba, Su Excelencia Alfonso Boekhoudt, riba diabierna 21 di mei a realisa un bishita di trabou na Marinierskazerne Savaneda (MKSAV) den cuadro di un ceremonia di huramentacion.
Como ultimo paso pa oficialmente forma parti di ARUMIL, ocho militar a haci promesa of a huramenta, den presencia di nan famia.Prome cu a yega na e momento aki, e militarnan a sigui un curso di seis luna na Corsou.
Despues di a finalisa esaki exitosamente na maart ultimo, nan a ricibi nan baret. Despues di un siguiente curso cortico mas na Aruba nan ta finalisa e trayecto awe cu nan huramentacion. Cu esaki e militarnan ta hura pa lealtad na Rey Hulandes, obediencia na e leynan y sumision na e disciplina militar.
Na final di e ceremonia, Gobernador Boekhoudt a papia un rato cu e militarnan cu a huramenta, despues di cua a acompaña Gobernador pa A-1 pa su partida for di kazerne.
Potret: © Kabinet Gouverneur Aruba


text:
Oranjestad – Den fin di siman, un grupo di boluntario di CEDE Aruba a para na diferente rotonde cu e ‘Happy to Give Back Box’. Esaki ta en conexion cu e ‘Happy to Give Back Month’ durante e luna di augustus, pa recauda fondo pa nos comunidad den necesidad. Ta di remarka cu hopi automobilista a tuma nan tempo di para y duna local cu nan por, hacienda esaki un iniciativa exitoso.
Cu e campaña di Happy to Give Back, CEDE Aruba ta sostene 3 instancia local cu ta yuda personan den dificultad cu cuminda y otro producto essencial. Esaki nan ta, FPNC (banco di
cuminda nacional), Ban Uni Man Pa Cria Nos Muchanan (programa di desayuno pa muchanan na scol) y YMCA (programa di meals-on-wheels).
Durante henter luna di augustus, e accion di donacion lo continua na diferente rotonde rond di nos isla. Automobilistanan no lo por faya ‘Happy to Give Back Box’ door di su colornan yamativo, traha cu material duna pa Kooyman. E ‘Happy to Give Back Box’ tambe ta poni na diferenta localidad caminda tambe por haci donacion, manera, Gianni’s Group, Peanuts, Pizza Hut, Red Fish, The Kitchen Table, Así es mi Perú, Yemanja, Matthew’s, Dushi Bagels, Manchebo, Water’s Edge, The Kitchen, Suikertuin, Local Store, Muscles & Lungs, Kooyman, Paradera Gas Station, Aruba Happy Rentals, The Specialists, y Citgo San Nicolas.
Si ta prefera pa haci un donacion digital, por haci esaki via e servicio di SMS di Setar. Manda un SMS cu e palabra DUNA pa 222 y duna Afl. 1,- of SMS cu e palabra YUDA pa 250 y yuda cu Afl. 5,-. Tambe, por haci un donacion directamente riba e website: www.happytogiveback.com/donate/
Por ultimo, Happy to Give Back lo organisa su grandioso Radio-y Telethon Nacional pa 48 ora pa asina recauda mas fondo cu ta posibel. E 10 emisoranan mas grandi hunto cu TeleAruba lo participa. Bo organisacion lo kier participa? Manda un email pa [email protected] of tuma contacto cu Nathalie Rietman na 630 5451.


text:
Pendola
Yolanda Faneyt tabatin e opheto aki bistí na un di nos workshopnan.
“Esaki ta un piedra presioso mará na un waya di bròns. Mi a èrf e di mi mama. Mi mama tabata hopi spiritual pero no religioso. E tabata usa piedranan presioso i energétiko. Ami a wòrdu lantá kristian. Sinku aña pasá mi a kuminsá bira interesá den mi mama su forma di mira bida. Dos aña pasá el a fayesé. E piedra ku waya aki ta hopi importante pa mi paso e ta simbolisá e transformashon ku mi mes a pasa aden.”
Kòrsou tin un historia largu di libertat religioso anto ta un lugá kaminda kristian i hudiu ku a sufri di persekushon religioso por sinti nan mes sigur. Den siglo 21 tabatin hopi religion na Kòrsou: for di metodista i adventista te hindu, testigu di jehova i mòslem. E interakshon entre e diferente gruponan étniko hopi biaha a krea influensia mutuo i nan a adoptá elementonan di e otro religionnan, kreensianan i tradishonnan. In the 21st century there are many religions in Curaçao: from Methodists and Adventists to Hindus, Jehovah Witnesses and Muslims. The interaction between different ethnicgroups has often led to mutual influences and adoption of elements from each other’s religions, beliefs and traditions.


text:
Awe tardi, ora e avion di Avianca sali rumbo pa Bogota, lo ta e ultimo buelo por lo pronto. E compania di aviacion di Colombia a informa cu e lo no bula mas pa Aruba te dia 24 di maart. Esey ta un decision preliminar, pasobra Gobierno tin e isla cera pa turistanan te cu dia 31 di maart 2020. Actualmente tin dos vuelo diario for di Bogota, un mainta y otro atardi cu awor ta cancela debi na e decision di Gobierno di Aruba y esun di Gobierno Colombiano cu tambe a cera frontera pa tur turista.
E aerolinea ta existi desde 95 aña pasa, pues for di aña 1925 y pa hopi aña consecutivo ta mantene un relacion estrecho y sin interupcion cu Aruba. Ta bula entre otro cu avionnan modelo Airbus 319 cu tin mas stoel disponibel pa nos destinacion. Avianca ta bula cu no menos di 177 avion pa 104 destinacion den 28 pais. Nan tin un total di 22.000 empleado y nan hubnan principal ta Bogota, San Salvador y Lima. Nan programa di biaheronan frecuente “LifeMiles” ta conta cu no menos di 6 miyon miembro rond mundo.
Avianca ta un opcion no solamente pa Bogota, pero tambe otro destinacionnan domestico den Colombia manera Cali, Medellin y Pereira. Tambe pa mercadonan existente pa Aruba manera Argentina, Brazil y Chile, pero tambe ta brinda oportunidad pa hiba Bo na mercadonan nobo den Sur America manera Costa Rica, San Salvador y Uruguay.


text:
Parlamentario Molina di fraccion MEP a atende e siman aki e cinco sesion corespondiente na e reunion publico yama pa tratamento di presupuesto 2023 di Pais Aruba. Su enfoke pa cu esaki ta mas riba maneho y door di esey ta trece mas tanto mocion posibel. Asina a indica splicando cu entrega un mocion ta un cos y cu ta ehecut’e ta otro. Aña pasa el a entrega riba 10 mocion riba varios topico y awo e ta wak ki paso gobierno a tuma of ta bay tuma pa concretisa nan.
Molina ta bisa cu sigur pariba di brug, como parti di Aruba, merece di haya un desaroyo. E ta algo cu ta cumbini tur na Aruba pa San Nicolas desaroya su mes riba varios tereno. Pa cu economia tin hopi oportunidad ya cu San Nicolas ta un area geografico cu por desaroya den varios aspecto. “Anto esey ta loke hopi biaha mi ta enfoca riba dje den mi mocionnan. E departamentonan di gobierno tin cu cuminsa funciona optimal.”
Un ehempel cu e parlamentario ta duna di esaki ta Departamento di Infrastructura y Planificacion (DIP) cu ta encarga pa otorga tereno, no solamente na hende cu kier construi un cas, pero tambe pa comerciante. E negoshi por ta riba tereno di horeca, agricultura, deporte, etc. Sinembargo, e parlamentario a bisa di a tuma nota cu durante e ultimo añanan e procesonan na DIP ta tranca. Hende no ta haya e servicio cu nan merece y ta keda den incertidumbre.
Adicionalmente a menciona cu si e procesonan no ta cana bon, esey ta habri espacio pa corupcion pa drenta e organisacion pasobra hendenan no tin un caminda transparente, honesto cu nan por compronde pa cana pa nan por logra nan meta. E ora ey ta busca otro manera y esey ta crea oportunidad pa esunnan cu tin mal intencion.
Pa e relato completo, lesa TREMPAN


text:
Sandra van der Linde, ya caba conoci como un artista, maestra den mundo di pintura, ta opera tambe den mundo yena cu experiencianan propio den otro dimensionan, cual hopi ta conoci como shelo, universonan of luz infinito. Sandra van der Linde ta comparti su realidad como un instrumento cu por resona na hopi hende cu ta pasando experiencia spiritualmente fuerte.
Awe hopi di nos ta experiencia comunicacion den otro nivel manera dimensionnan. Esaki ta sosode via impulso di haci cosnan fuera di lo normal, tambe via vision y soñonan. Kier aclarea cu esaki no ta haci un persona mas spiritual cu otro. Ya cu e ser humano ta riba su mesun trinidad den un esencia spirito, alma y curpa bibando e mundo di 3D (tercer dimension/densidad).
Y como sernan spiritual cu nos ta, nos tur tin acceso na tur dimension y esaki ta conta hasta e dimension caminda e guardian/angelnan ta opera. E sernan aki ta hopi conoci segun Bijbel, como angelnan, mensaheronan di Dios.
Sandra ta yama nan preferiblemente guia, caminda e guia no tin e tarea di maestro. Maestro ta un persona cu ta siña e esencia y divinidad di Dios den bo ser, dus e identidad di e persona cu Dios e Tata Eterno of universonan den su totalidad, manera tempo Hesus cu tabata un tremendo maestro a bisa; Ami y mi Tata ta un (Juan 10:30, Juan 14). Ta duna ehempel di un mata di windruif cu full e mata ta un ser ariba su mes.
Den e caso di e guianan Sandra ta describi segun su mes un experiencia y conocemento, cu e guianan ta mensahero y guardiannan di humanidad sin distincion di creencianan, estado social y cultural. Nan ta sernan den un dimension sutil caminda nan ta e forsa cu ta move materia pa preveni cierto acontecimientonan na cada individuo segun su destino y no ta sernan cu ta exigi of pidi pa wordo adora of idolatra.
Sandra ta splica, e tempo cu nos ta bibando aden ta uno super bon, ya cu e conexion di e ser humano cu e Creador ta uno hopi mas intenso cu nunca hamas mira ya cu hopi hende no ta kere mas den un sistema controlado cu ta hinca miedo den hende. Aki ta caminda e guia/guardia/angelnan ta funciona y nan ta pone bo sinti hopi fuerte pa haci cierto cambionan den e bida di e persona. Ehempel un gana di cambia di trabou sin importa nada!
Tambe nan funcion ta pa impulsabo pa bay cierto luganan cu normalmente bo no sa bay pa topa cu un hende cu tabata necesario pa conoce of combersa, pa haci algun arte, deporte, sembra, hasta incluso cosnan cu nunca a yega di haci antes, hasta incluso pa stop di asisti na culto of gruponan of aparta di cierto relacion, amistad, famianan cu ta stroba bo fluho den bo proposito cu Dios.
E mundo cu e guardian/angelnan aki ta opera, no tin regla manera nos conoce y menos sistema manera nos mente humano ta custuma. E plan no ta pa huy for di e mundo actual, pero pa transforma e realidad actual y mehor’e, ya cu ta nos mes a cree. Nos tin mucho informacion celestial acumula, pero nos no sa con pa sacanan afo pa motibo di falta di identidad.
Nos a wordo programa door di sistemanan religioso y cultural pa añanan cu a haci cu nos a perde nos identidad den Dios mes. Y door di esaki e Spiritu Santo y eterno cu ta biba den bo, ta facilitabo pa bo biba tur dimensionnan aki y awo, y pesey e ta normal pa topa cu e guardian/angelnan operando pa bo beneficio.
Pa esanan cu ta desea mas informacion mas profundo, por comunica na su Facebook Sandra van der Linde.


text:
Entrada hudisial ku detenshon.
KOMUNIKADO DI PRENSA 356 / 2020
10 sèptèmber 2020
Entrada hudisial ku detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 10 di sèptèmber 2020 den oranan di mainta, e tim di UST konhuntamente ku tim
di aresto a tene diferente entrada hudisial na Cabo Verde.
Durante di e entradanan hudisial aki, nan a keda asesorá pa e departamento di narkótika di
Kuerpo Polisial.
E entradanan hudisial aki ta en konekshon ku un investigashon ku e tim di UST tabatin
andando.
Durante di investigashon polis a haña i konfiská diferente plantashon grandi di mariwana,
un portofon di polis i tambe un chaleko anti bala. Na un di e adresnan polis a haña i
konfsiká un arma di kandela basta potente i un pistol.
Relashoná ku esaki a detené diferente personan lokal i tambe algun estranhero ku no
tabatin e dokumentunan nesesario pa por permanesé riba nos isla.
Investigashon den e kaso aki ta kontinuá i no ta ekskluí ku ta bai tin mas detenshon.


text:
Raad van advies ta bise hopi cla: “De Raad merkt op dat de neveneffecten van het voorstel niet alleen functionarissen met een hoge functie kunnen betreffen, maar ook het loongebouwe en de organisatiestructuur als geheel zullen raken”. Mas cla e…
Duna nos Luz Berde
Danki na Bo sosten partido AVP por a sirbi Aruba durante añanan largo. Den periodo 2009-2017 nos a traha duro pa haci nos isla miho, mas bunita y mas solido. Nos a logra hopi. Pero tin hopi mas pa haci. E trabou cu nos a haci durante ultimo e periodo aki ainda ta visibel tur caminda: kilometernan di caminda a wordo construi y hopi mas a wordo reconstrui. Barionan y areanan publico cu tabata decai awe ta bunita y dushi pa biba y pasa tempo aden. E hospital nobo t’ey awor pa duna miho servicio na comercio y miho cuido na ciudadanonan. Scolnan cu tabata den mal estado a wordo reconstrui y a traha scolnan nobo. Cada un di e proyectonan aki a contribui na crea trabou y miho servicio. Nan ta embeyece nos pais y crea oportunidadnan nobo pa nos hendenan y nos economia.
Tuma contacto cu mi
- Avenida Alo Tromp 56 Oranjestad, Aruba
- +297 5830911
- Weg Sero Preto 9 San Nicolas, Aruba


text:
…Esaki lo sòru pa un proseso mas lihé i efisiente ora di pasa na Imigrashon…
WILLEMSTAD- 7 di desèmber 2015– Dia 7 di desèmber, Ofisina di Turismo di Kòrsou huntu ku Departamentu di Imigrashon a lansa e vershon digital di e Embarkation and Disembarkation card (ED-card). E online ED-card tin dos meta prinsipal esta sòru pa un proseso mas lihé i efisiente ora di pasa na Imigrashon i e informashonnan di e bishitante ta keda prosesá na mes momento.
Tur bishitante for di eksterior mester kompletá un ED-card pa por pasa na Imigrashon i asina drenta nos pais. Na e momentunan aki e biahero ta risibí e ED-card riba buelo rumbo pa Kòrsou. E karchi aki ta kontené entre otro informashon personal manera: nòmber, fecha di nasementu, tambe for di kua pais e persona ta bini, adrès, propósito di su bishita, e motibu pa kua a skohe pa Kòrsou, kon el a hasi su reservashon, durashon di estadia i e akomodashon ku a keda skohí. Entrante awor ku introdukshon di e vershon Online di e ED-card e biahero por yena e karchi sinta den komodidat di su kas promé ku e subi buelo rumbo pa Kòrsou. Ku introdushon di e Online ED-card e kantidat di tempu ku e bishitante mester para den rei di Imigrashon lo keda redusí konsiderablemente. E Online ED-card lo ta sinkronisá ku e asina yama Border Management System ku ta e sistema ku Departamentu di Imigrashon ta usa.
Kon pa haña akseso na e Online ED-card
E biahero mester subi wèpsait di CTB, www.curacao.com klik riba e tab ‘Online ED-card’ pa asina por haña akseso na e formulario digital.
Proseso pa yena e ED-card
Despues di buk un buelo pa Kòrsou e biahero por subi seguidamente e wèpsait di CTB i kompletá e formulario digital. E formulario mester keda kompletá 24 ora promé ku sali pa Kòrsou. Mesora despues di kompletá e formulario e persona ta risibí un email bèk ku ta konfirmá e registrashon Online. Importante ta pa indiká ku e email di konfirmashon ku e persona risibí despues di yena e formulario digital no ta nifiká ku e persona ta garantisá di su entrada na Kòrsou. Un funshonario di Imigrashon ta esun ku lo duna e aprobashon final ora ku e persona yega Kòrsou i pasa na e bali di Imigrashon.
Proseso na bali di imigrashon
Na yegada, e bishitante mester presentá su pasport bálido na e funshonario di Imigrashon pa esaki match e pasport ku e informashon ku ta aparesé den e sistema.
E ED-card aktual lo keda disponibel si pa biaheronan ku ta preferá di yena e formulario durante di nan buelo pa Kòrsou.


text:
“Bom uit de slof” ta título di un buki ku dr. David Vinkers sikiater forénsiko a kaba di saka. Nos a yega di entrevistá dr. David 3 aña pasá. E ta sikiater pero tambe ta traha den prisòn i ta sikiater forénsiko na Ulanda. E ta bin hopi den kontakto ku e yunan di Kòrsou ku ta yega Ulanda i ta kai será mayoria biaha pa droga. Esaki ta un problema hopi grandi. Ora wak e sifranan di último 25 aña por mira kon grandi e kantidat ta di antianonan/yunan di Kòrsou ku ta bai for di Kòrsou. Esei David a mustra den e entrevista 3 aña pasá i por bisa ku nada a kambia. Ta un problema ku e ta hopi interesá den dje i e ta purba pa e hendenan ku e ta traha ku nan pa mira dikon e sifra ta asina haltu. Ta dikon tin tantu ta kai será. Hopi ku yega Ulanda ta kai será ku droga teniendo na kuenta ku ta Kòrsou ta un lugá ku e droga ta yega pa sigui. E kriminalidat na Kòrsou ta nada di kompará ku e sifra di kriminalidat di antianonan na Ulanda. Ta un diferensia hopi grandi.
Diferente solushon
I netamente den e kuadro aki David a produsí e buki Bom uit de Slof. E ta splika Djasabra di e motibu ku el a produsí e buki i di su konstatashonnan na Ulanda. Sikiater dr. David Vinkers pa mas ku 20 aña ta traha ku antianonan, na Hulanda i na Kòrsou. Komo sikiater forénsiko e tin hopi antiano kriminal komo kliente. Den su buki dr. Vinkers ta skirbi tokante e motibu pakiko hopi antianonan na Hulanda ta aktivo den kriminalidat. Den su buki dr. David Vinkers ta duna diferente solushon pa e problema ei. Entre otro: mas atenshon pa enseñansa pa antianonan na Ulanda, mas esfuerso pa evitá ku nan ta sali skol sin diploma i tambe mehorá nivel di hulandes. Esaki ta algun solushon.
E problema
David ta splika ku Bom uit de Slof ta un ekspreshon di su kasá, ku por sierto ta yu di Kòrsou. E ta relatá e problemanan ku antianonan na Ulanda ta konfrontá ora nan yega aya na Ulanda. E idioma ta un parti di e problema i p’esei e título di Bom uit de Slof. E idioma serka yunan di Kòrsou segun David ta un problema serka esnan ku ta bai Ulanda ounke e no ta un problema grandi. E ta kere ku tin problemanan muchu mas grandi ku ta e “aansluitings problemen” esta e manera ei biba na Kòrsou i e otro islanan ta muchu mas diferente ku na Ulanda. Den e buki e ta purba splika kiko ta e kosnan di mas grandi ku ta subi e kriminalidat na Ulanda.
Kultura no problema pero solushon
Kultura no mester keda mirá komo un problema pero un solushon. Kultura ta algu importante i David a siña hopi di e kultura antiano entre otro for di su kasá. E kultura di e antiano tin hopi kos hopi bon por ehèmpel e karnaval, e kuminda etc., etc. Tin hopi kos interesante i na otro banda mas tantu na Ulanda hendenan ta bisa ku antianonan ta kriminal, pasobra nan kultura ta kriminal. E ta splika den e buki ku e no ta kere ku esei ta e motibu di kriminalidat. Kultura no ta e problema pero ta e solushon. Mester wak bon e kultura i purba haña un “aansluiting” na dje.
No ignorá e problema
David ta bin hopi den kontakto ku antianonan kriminal. E ta traha na prisònnan kaminda antianonan ta keda será i a eksperensiá kuantu problema nan tin. Den práktika e ta mira e problema i dikon e kriminalidat ta keda subi. Esaki ta un problema i ke bisa den e buki pa Ulanda no neglishá esaki pero wak kiko por hasi pa e problemanan ta keda solushoná. David ta mira ku ta ignorando e problema. Tin e munisipionan i tin yen di forma di atendé ku antianonan pero den último 10 aña e munisipio pa antianonan a disparsé i konsekuentemente no tin un solushon spesífiko. E ta lamentá esaki pasobra na Kòrsou e situashon ekonómiko no ta asina bon i e ta kere ku den próksimo añanan probablemente mas antiano ta bai Ulanda i nan ta masha (kwetsbaar) delikado i mester haña un forma bon pa atendé ku nan.
Sientífiko
Ku e buki Bom uit de Slof ta un buki sientífiko i tin hopi sifra i grafik den dje i e ta purba pa pone e prueba na un lugá i e kos di mas importante ta pa wak kon nos por haña un bon solushon i sòru pa e energia i tur kos di antianonan ku ta bai Ulanda no ta bai pèrdí.
Muchu mas leu
I awor ku nos tin e buki Bom uit de Slof kiko tei sosodé. Dr. David Vinkers a splika djasabra ku el a bai Kas di Kòrsou pa papia ku minister plenipotensiario kaminda e ta spera di por presentá e buki. Meskos e ta kontentu ku e entrevista aki pa asina e por duna atenshon i sòru ku esnan enkargá ku maneho por sigui traha riba loke el a presentá. David ta duna konseho tambe pa mira kon ta empoderá e maneho pa e antiano ku ta bai Ulanda.
Pronto na papiamentu
El a bisa ku e problema aki ta unu di reino i p’esei e ta kere ku mester ataká e problema na Kòrsou tambe i e ta spera ku e ta haña atenshon di nos mandatario i parlamentarionan. Miéntras tantu e buki ta disponibel pa tur hende lesa. Persona ku ta interesá den e tópiko por bestèl e buki ‘Bom uit de slof’ na bol.com: www.bit.ly/bomuitdeslof . Por bestèl e buki einan miéntras ku David ta trahando tambe riba un vershon na papiamentu.
Lo bin mas
I lo no keda te aki tampoko. David a bisa ku lo bin mas investigashon di su parti. Awor aki e ta besig ku CBS pa wak kiko presis e faktornan mas importante ta. Tin hopi suposishon ku ta esaki òf esaya pero no a investigá esaki bon i p’esei e ta besig ku CBS pa por yega mas leu.
Konsiente di e problema
David no ta sigur ku e antiano mes na Ulanda ta konsiente di e problema ku e ta aden. E ta mas bien un reakshon di por ehèmpel deskriminashon pero loke ta importante pa wak ta un bon solushon prinsipalmente pa e hendenan ku ta forma e problema i kai den kriminalidat. No solamente deskriminashon pero e ta kere ku e hende mester hasi algu ku su bida mes.
Sikiater
Pa aserká un sikiater ta difísil pasobra tin hende ta pensa ku ta hende loko so ta bai un sikiater. Esei no ta asina segun David pasobra sikiater ta un área di trabou grandi. Ora bo tin di bai un klínika sikiátriko ta diferente ku bai un sikiater na ofisina. I ta bon pa bai un sikiater promé e problemanan bira mas grandi. Pa esnan ku ainda ke bai Hulanda lo siguiente; prepará bo mes bon, purba wak i tuma kontakto ku hendenan ku ta na Ulanda kaba, wak bon na Kòrsou unda por keda biba òf traha na Ulanda pasobra ora bo yega Ulanda, abo ta bo so. Bo tin di traha duru pa biba i pensa bon kiko bo ke. Prepará bo mes tambe bon pa e temporada friu na Ulanda.


text: ORANJESTAD – Awe Minister Xiomara Maduro y Prome Minister Evelyn Wever-Croes a reuni hunto cu e team di CFATF (Caribbean Financial Action Task Force) cu lo bay evalua e integridad di Aruba su sistema financiero. Den e dianan aki e team di CFATF lo reuni cu diferente stakeholders den sector publico y priva pa asina evalua e esfuerso mutuo cu ta wordohaci na nos Pais pa evita cu nos sistema financiero ta wordomalusa pa labamento di placa y financiamento di terorismo. Gobierno di Aruba ta desea exito y forza na e team di Aruba y e team di CFATF. Minister Xiomara Maduro ta spera cu Aruba por conta na final cu un bon evaluacion.


text:
ORANJESTAD- 16 augustus 2021. Segun resumen di awe 112 persona a recupera y un total di 56 caso nobo di COVID-19 a keda registra cual 3 ta turista y 53 ta residente. E cifranan aki ta representa un 'Positivity rate' bou di nos residentenan di 29%. Cantidad di casonan activo di COVID-19 pa awe ta 1026 y cantidad di fayecidonan relaciona cu COVID-19 a aumenta na 121 cu fayecimento di 2 residente riba edad di 75 aña di cual ningun di 2 tawata vacuna. Condolencia y forsa na famia di e fayecidonan.
Datos di COVID ta ilustra subida di casonan nobo cu un average semanal di 119 caso pa dia y un average di 'positivity rate' semanal di 29% pa dia.
Hospital tin actualmente 59 persona interna cu COVID di cual 6 ta den ICU na Aruba y 8 den ICU na Colombia, 41 riba piso general y 1 riba piso di maternidad (hende muher na estado).


text:
KRALENDIJK – Qredits i ‘Cultuur+Ondernemen’ ta bai lansa huntu un Fiansa Kultural (‘Cultuurlening’) na e Islanan BES. ‘Cultuur+Ondernemen’ ta e fasilitadó di e ‘Cultuurlening’ i den koperashon ku Qredits, dor di su ret i presensia grandi den Karibe, ta hasi e produkto aki disponibel den Hulanda Karibense. E krédito aki ta pa empresarionan ku ta aktivo òf ke bira aktivo den sektor kultural i kreativo na Boneiru, St. Eustatius i Saba.
E ‘BES-Cultuurlening’ por keda uzá pa finansiá proyektonan nobo òf invershon nan ku empresarionan den sektor kultural i kreativo ta deseá di hasi. E empresarionan menshoná ta praktiká disiplina nan manera arte visual, fotografia, diseño gráfiko, moda, diseño/arkitektura, teatro i baile, sine/ televishon, multimedia, músika, literatura òf ta parti di un ‘creatieve incubator’. E ‘BES-Cultuurlening’ ta un mikrokrédito di minimal $2.500 i maksimal $40.000. Lo apliká un interes di solamente 1% durante henter e término di e fiansa. E suministrashon di e mikrokrédito aki pa islanan BES lo keda ehekutá via di e ofisina di Qredits na Boneiru.
Emprendé den e sektor kultural i kreativo
‘Cultuur+Ondernemen’ ta e plataforma di konosementu pa empresarionan den e sektor kultural i kreativo. Nan ta yuda profeshonalisá organisashon nan kultural, i artísta i kreativo nan independiente. Banda di esaki nan tin hopi aña ta sostené empresarionan den sektor kultural na Hulanda ku entre otro fasilidat di krédito ku interes abou, por ehèmpel ‘Cultuurlening’. Nan ta realisá esaki via di e fondo yamá ‘Cultuur+Financiering’. Riba petishon di e minister di Enseñansa, Kultura i Siensia e produkto aki (‘Cultuurlening’) a keda hasí disponibel pa Islanan BES.
“Ku un ‘Cultuurlening’ organisashon nan artístiko, kreativo i kultural por duna nan empresa un stimulashon di bèrdat. Nos ta kontentu di por ofresé e produkto aki, huntu ku Qredits, na empresarionan kultural i kreativo na Boneiru, St. Eustatius i Saba.” – Titia Haaxma, direktora di ‘Cultuur+Ondernemen’ .
Emprendé Internashonalmente
For di 2009 Qredits ta suministrá krédito i ta ofresé instrumentonan i coaching na empresarionan na Hulanda. Banda di esaki Qredits ta tambe aktivo internashonalmente pa sostene empresario, nobo òf eksistente, pa medio di krédito, coaching òf kursonan. Qredits ta aktivo for di 2015 den e region Karibense di Reino Hulandes, kuminsando na Boneiru. Seguidamente a bira aktivo na Aruba i St. Maarten (di kua Saba i St. Eustatius tambe) i for di 2018 e ofisina di Kòrsou a keda establesé. Qredits tin 12 aña di eksperensia suministrando finansiamentu.
“Pa medio di e kolaborashon entre Qredits i ‘Cultuur+Ondernemen’ nos a kombiná e puntonan fuerte di tur dos partido. Ku esaki nos ta ofresé akseso na finansiamentu na kondishon nan hopi faborabel. Nos ta hopi orguyoso ku huntu nos por yuda tantu empresarionan nobo komo eksistente den e sektor kultural i kreativo na Boneiru, St. Eustatius i Saba.” – Elwin Groenevelt, direktor general di Qredits.
Mas ku djis un fiansa
Danki na e ‘BES-Cultuurlening’ empresarionan den sektor kultural i kreativo na e islanan BES lo keda yudá pa medio di un finansiamentu. E término máksimo di e krédito ta 72 luna di kual e empresario no mester hasi pago di amortisashon durante di e promé seis (6) lunanan. Empresarionan por hasi uzo di e krédito aki pa kapital operashonal i invershon nan. Ademas di esaki nan por hasi uzo grátis di Qredits Coach i partisipá na kursonan pa empresarionan. Ku e diferente training nan ku Qredits ta ofresé empresarionan nan por saka e mihó for di nan mes i nan empresa.
Pa mas informashon i pa hasi aplikashon
Riba nos wèpsait Bonaire-po.qredits.com por lesa mas informashon tokante di e ‘BES-Cultuurlening’ i e kondishon nan. Bo ke apliká pa e krédito aki? Bo por hasi esaki libremente via di nos wèpsait. Pa pregunta por tuma kontakto ku Qredits Boneiru na bonaire@qredits.nl òf via 717-1412.


text:
WILLEMSTAD- 19 di desèmber 2015 – Entrante 19 di desèmber American Airlines a kuminsá bula 1 biaha pa siman riba djasabra for di Charlotte Douglas International Airport (CLT) pa Kòrsou, ekspandiendo mas i mas den e aria di Karibe. Ku e buelo nobo aki, biaheronan tin akseso na mas di 720 buelo diario pa mas di 140 destinashon rònt mundu for di e hùb na Charlotte. Na yegada di e buelo a hiba palabra General Manager di American Airlines Aruba i Kòrsou, sr. Nelson Cortes, Chief Commercial Officer di Curaçao Airport Partners (CAP), sra. Peggy Croes, Direktor Interino di Curaçao Tourist Board (CTB), sr. Hugo Clarinda i Presidente i CEO di CHATA, sra. Liza Dindial.
E ruta nobo lo ser efektuá riba tur djasabra konforme e siguiente skema:
Ku e buelo nobo aki, American Airlines ta ofresé awor 15 buelo semanal pa Kòrsou for di su hùb Charlotte i Miami.
Pa e buelo nobo di Charlotte pa Kòrsou, lo usa un Airbus 319 ku un kapasidat di 124 stul di kua 12 ta business class i 112 economy class. CTB, CAP i CHATA ta deseá American Airlines tur kos bon!


text:
Konseho di impuesto
AdminPerfect ta haña ku ta importante pa konosé bo empresa te den detaye i keda mirá komo un ekstenshon lógiko di bo propio organisashon. Ora ta trata di asuntunan fiskal, nos ke ta bo sosio den negoshi ku bo tin na bo alkanse tur ora. Nos ta kere ku e aktitut aki ta nesesario pa por duna abo i bo empresa konseho di un manera proaktivo i bini ku solushon ku ta kuadra shen porshento ku e sirkunstansianan spesífiko di bo organisashon.
AdminPerfect ta disponé di konsehero fiskal ku por duna konseho di super kalidat.


text:
E obhetivo di “Exemplary Women of Aruba-The Event” ta pa duna homenahe na e hende muhernan actual, cu a demostra nan capacidad di por anda den diferente tarea di nan bida. E tareanan manera: profesional den nan respectivo trabou y den e parti personal como mama y esposa, ademas di nan cuido personal cu hopi disciplina. Muhernan cu lo ta portavoz di nan experiencia atraves di nan presencia magnifico riba escenario, maneho di nan curpa y nan mensahe cu ta wordo respalda pa un video di nan bida real. E inspiracion pa duna e homenahe aki na e Hende Muhernan Ehemplar ta Carlos Centeno, cu ta un artista Venezolano cu ta residencia na Aruba for di aña 1990. E evento ta tuma lugar awe nochi na Cage Night Club –Theater.
ELLEN KUSTER
Nos ta presenta awe e abogado Ellen Kuster, cu no ta un mensahe ta loke e kier comparti awe nochi, no: ““live, laugh, love” , e slogan of dicho popular aki pa biba, hari y stima ta manera e notanan skirbi riba un papel geel pega riba bo spiel den baño. Esaki ta un recordatorio pa wak e parti bon di cada situacion, pa realisa cu tur cos ta sosode na e momento corecto. Bo mester competi solamente cu bo mes ora bo wak tur e filternan di instagram cu ta simula na perfeccion ta trek bo abou. Un recordatorio cu ABO, si abo, ta un ehempel pa un otro persona eyfo… simplemente siendo bo mes … ¿y ki por bay malo cu esaki?


text:
ORANJESTAD Diadomingo mainta minister Maduro di Cultura a yama Sinterklaas y su Pietnan bonbini na waf di Harbour Arena. Sinterklaas a sorprende e minister cu e buki 'Academia di Piet' den cual Sinterklaas ta splica tur e cambionan cu tin cu e celebracion di Sinterklaas y su Pietnan di color. Cada color tin un bunita nificacion y pesey e biaha aki Sinterklaas ta desea pa tur mucha haya sa di nan. Despues di e yamada di bonbini, Sinterklaas y tur su Pietnan a bay den un caravana compaña pa e coro di 'Muchanan Sabi' di Edselyne Figaroa, hunto cu Quality brassband y nos Reinanan direccion pa Plaza Padu unda tabata tin un fiesta prepara pa e muchanan disfruta di e yegada di Sinterklaas y su Pietnan na Aruba. E yegada di Sinterklaas a wordo ricibi pa un cantidad grandi di muchanan den Harbour Arena, riba e ruta di e parada y tambe riba Plaza Padu.
ORANJESTAD – Recientemente Kiwanis Club of Palm Beach Aruba a instala su directiva nobo pa e aña 2022-2023. Na e ocasion aki, Luitenant Governor Sra. Marelva Corion, procedente for di Curacao, tabata presente personalmente pa haci e instalacion. Durante e instalacion aki Sra. Corion a ricibi asistencia di Past Governor Sr. Robert (Bob) Spellen. Como maestro di ceremonia pa e anochi aki a keda encarga miembro y Past President, Sr. Patrick Brown.
ORANJESTAD - Marcando e di cinco aniversario di e programa di premiacion, Aruba Hotel & Tourism Association (AHATA) ta hopi entusiasma pa anuncia cu e evento special di AHATA Excellence Awards lo tuma lugar diasabra venidero.
ORANJESTAD – E pelicula localmente produci Blackout, a keda nomina pa 3 premio na India. Cu hopi orguyo e productor local Angel Soto a anuncia cu su pelicula “Blackout” di e aña aki a causa furor ultimo na e Northeast International India Film Festival (NIIFF) 2022.
(ADVERTORIAL)
PALM BEACH – Den conexion cu temporada di Thanksgiving y den celebracion di e dia mundial di derechonan di mucha, Aruba Marriott Resort & Stellaris Casino a organisa un fundraising Thanksgiving brunch na La Vista día 20 di November 2022.
ORANJESTAD - Despues di e di tres y ultimo anochi di Prefinals, Stichting Musica ya caba ta den pleno preparacion pa e Caiso Finals y Super Saturday Soca Finals di Aruba Caiso & Soca Monarch 2023. E anochinan final lo tuma lugar riba 27 y 28 di januari 2023. Stichting Musica a anuncia cu e finalistanan cu lo pasa pa e Finals di Aruba Caiso & Soca Monarch 2023, lo wordo divulga riba diaranson, 11 di januari 2023. Esaki ta nifica cu tur participante di prefinals, lo ricibi amplio oportunidad pa promove nan produccion desde awor te cu e fecha aki.


text:
KRALENDIJK – E aña aki ta selebrá e di 52 edishon di Regata Bonaire.
Tur aktividat riba tera i laman ta tuma lugá na Playa, durante dia i anochi.
Meskos ku tur aña, e aña aki tin selebrashon nan anual manera ‘Flag parade’ ku ta djarason 9 di òktober pa 6’or atardi saliendo for di stadion di Playa, kompaña pa brasbènt di muchanan di ‘Casa de Musica’. Djaweps ‘Kids parade’ i djasabra e famoso ‘Boatparty’.
Durante dia por partisipá na diferente aktividat, show i kompetensia riba laman. Tur aktividat ta tuma lugá den e área di Playa.
Anochi tin fiesta grandi na e ‘Regata Village’, kaminda tin mas ku 30 tènt di kuminda, artesania i ‘Kidscorner’ pa e muchanan. Tin pakete spesial ku ta kosta solamente 1 dòler pa tur wega ku un durashon di 2 ora. Esaki ta di djaweps te ku djasabra di 10 or pa 12 or i 3 or pa 5 or.
Kada anochi tin diferente agrupashon musikal ku musika lokal bibu manera: FMK, Grupo Eso, Foyan Boyz, Semii Marten, Roots Vibrations, Back to track. Durante e promé anochi ta bai tin presentashon di Jeady-ann Davelaar i Tsean & 2 Sync den konsierto. Di dos dia Farley’s Entertainment ku Ikej Jeserun i Vibe Entertainment ku Luwi Yano. Di tres anochi Ataniro ku su Live Band, i pa sera e anochi direktamente for di Repúblika Dominikana, Lirico en la casa. Djasabra anochi nos ta sera e festival ku e banda di momento ‘ICONS’ direktamente for di Kòrsou.


text:
Durante e ultimo lunanan e campaña politico pa e eleccion di 22 di September 2017 a haya e mesun dimension cu e campaña anterior di 2013, caminda un y tur por mira con Gabinete Eman a bolbe cuminsa uza fondonan y henter e aparato di gobierno pa nan meta politico, esta di trata di cumpra e consenshi di e pueblo Arubano.
Patronahe politico
Den un forma hamas bisto e gobierno aki a cuminsa spart cu contractnan di trabao di 3 te 6 luna, coordinadornan cu AVP-diploma a bira ambtenaar, tambe diripiente despues di 8 aña tur promocion di ambtenaarnan a bira posibel, contractantnan a haya trabao bon paga di 27 mil florin pa luna pa haci propaganda pa AVP riba facebook, partimento di asfalt, klinkers y luz di caya diripiente a bira posibel pa henter Aruba etc. Tur e patronahe politico aki ta wordo haci, mientras cu no tin e fondonan aloca den e presupuesto di 2017. Pero Mike Eman y su ministernan no ta ni preocupa, ya cu nan adagio ta “wie dan leeft, wie dan zorgt”. Pues laga e gobierno proximo busca un solucion pa e bagamunderianan aki. Den e forma iresponsabel di pensa di partido AVP esaki por ser logra solamente por medio di un presupuesto supletorio , cu lo mester ser trata promer cu fin di aña.
Presupuesto supletorio 2013
Sin duda algun cu tur e fechorianan aki cu placa di pueblo tambe a ser haci durante henter e campaña pa eleccion 2013 y tabata hustamente e gobierno di AVP aki mes cu a gana e eleccion mester a sinta riba nan blaar y a busca e solucion facilmente door di entrega un presupuesto supletorio na Parlamento di Aruba. Despues cu e presupuesto aki a ser aproba door di e 13 marionetanan den Parlamento, Algemene Rekenkamer a presenta e Cuentanan Anual (Jaarrekening) 2013 y aki por mira den nan rapport cu den total un suma di 64.4 miyon florin a ser surpasa (“overschrijding”) den presupuesto 2013 y esaki den e diferente ministerionan.
Abuso di fondonan publico
Esaki un biaha mas ta un muestra palpabel cu AVP ta un partido sin escrupulo y sin gevoel, ya cu nan ta campaña cu placa di pueblo y cu no ta importa nan cu e ladronicia aki lo haci e buraco financiero di nos pais mas grandi, basta cu nan gana eleccion y asina nan por sigui cu nan fechorianan.
Por conclui cu pa e eleccion di September proximo e makinaria berde lo sigui abusa cu e fondonan publico y finalmente e cuenta di tur e patronahe politico riba custia di pueblo lo ser presenta den e presupuesto supletorio 2017. Pues ta bisto cu fuera di tur nan sponsornan miyonario, Pais Aruba un biaha mas ta paga pa e campaña miyonario 2017 di AVP.


text:
Ora analisa e estadisticanan di e cantidad di hobennan cu ta cera na KIA, nos ta wak un aumento alarmante den e ultimo añanan. Tambe por nota cu di e hobennan cu ta cera actualmente na KIA, e gran mayoria a yega di cay cera caba. Esaki por ta un indicacion cu nos sistema ta faya e hobennan aki, mirando cu e sistema no ta brinda nan un chens berdadero pa haya un di dos chens den comunidad.
Pa frena e aumento di criminalidad, nos no mester enfoca solamente riba e parti represivo pero mes importante ta pa enfoca riba e parti di prevencion. Nos mester frena e desaroyo actual door di analisa con nos por preveni hobennan pa cay den e gara di criminalidad. Y tambe door di optimalisa e integracion di esun nan cu a comete un fout caba, bek den nos comunidad.
Prome cu mi elabora mas riba e problema aki y e posibel solucionnan, mi kier enfatisa, cu un condicion crucial pa frena e desaroyo aki ta cu tur stakeholders mester wordo ekipa cu e hermentnan necesario y tambe mester tin e personal necesario pa por asumi nan responsabilidad den frena e desaroyo actual.
Investigacion
Un investigacion integral atraves di diferente entrevista y observacion, den diferente districto, ta mustra cu tin hopi hoben ta cana te den oranan laat riba caya sin supervision. Locual tambe a resalta ta cu den e areanan caminda cu e situacionnan aki ta andando tin hopi benta di droga ta tuma lugar y tin hopi keho di e habitantenan mirando e molester cu e situacion aki ta ocaciona.
E peliger cu e situacion aki ta trece cu ne ta cu hobennan cu no ta pertenece na un “gang” ta mescla cu e hobennan cu si ta pertenece na un “gang”. E comportacion di esnan cu ta pertenece na un “gang” ta bay wordo mira como normal y asina e “gangnan” ta haya mas miembro tambe. P’esey ta importante pa sigura cu tin suficiente control na e “hot-spots” nan aki. E controlnan aki lo mester tuma lugar door di polis en combinacion cu partnernan strategico den comunidad.
Loke tambe ta preocupante ta cu e hobennan ta wak benta di droga nan dilanti y segun teorianan scientifico hobennan nan comportacion social ta wordo forma atraves di locual nan ta observa. Es decir e peliger ta real cu e hobennan ta haya uzo y benta di droga algo comun.
Nucleo familiar
E situacion cu a wordo describi den e alinea anterior ta prueba di e importancia di e nucleo familiar. Negligencia familiar y violencia domestico door di un adulto por conduci na comportacion anti-social cerca hobennan. Segun expertonan negligencia tin e consecuencianan mas negativo pa hobennan y ta conduci na hobennan cu ta carece di desaroya moral, norma y balornan y un structura positivo pa cu su desaroyo.
Resultado di e diferente entrevistanan cu a wordo haci cu stakeholders, manera departamento di Asuntonan Social, Reclassering, K.I.A. y K.P.A., ta indica cu mayoria organisacion no tin suficiente material y personal na nan disposicion pa por atende cu e situacion aki.
E situacion aki ta trece cu ne cu solamente hogarnan di famianan caminda e situacion financiero ta permiti, ayudo di un psicologo of trahador social por wordo busca. Sinembargo e ayudo profesional y duradero mester wordo ofreci na tur hoben cu tin e necesidad aki, no obstante e situacion financiero di nan hogar.
Solucionnan
Partnernan strategico, mayornan, docentenan mester traha conforme un protocol pa asina preveni cu ayudo pa un hoben ta yega mucho laat. Tur instancia concerni lo mester acudi na un punto central pa asina delinea e cuido necesario na e momento adecua.
Mester bin un sistema automatisa caminda tur dato ta wordo registra y comparti tambe cu otro, na tempo, pa asina e cuido ofreci ta di un calidad mucho mas halto. Actualmente tin diferente instancia cu no tin un sistema automatisa pa registra y atende na un manera eficaz cu e hobennan cu mester di ayudo.
Ta importante tambe pa tur partner inverti den workshops y training riba e tema aki pa nan personal pa asina nan por señala na tempo ora un hoben tin tendencia di desvia di e bon rumbo. Mes importante ta pa tin un comision permanente cu ta monitor e situacion y evalua pasonan cu ta wordo tuma pa frena y atende cu e diferente casonan.
Por ultimo mester innova nos procesonan existente pa nan bira mucho mas flexibel caminda ta garantisa cu tin profesionalnan disponibel pa atende cu nos hobennan cu mester di guia y opvang. E realidad di nos mundo dinamico awendia ta cu hopi mayor ta traha anochi, tin dos trabou y tin famianan cu ta consisti di solamente un mayor. Pa preveni cu e hobennan aki ta cay den gara di “gangnan” y/of busca atencion cerca hende cu mal intencion mester percura pa hobennan por acudi te den oranan di anochi cerca instancianan cu por brinda guia atraves di profesionalnan.
Atraves di un maneho transparente lo percura pa recluta di inmediato e personal necesario pa e stakeholdernan concerni, pa asina por cuminsa atende berdaderamente cu e desafionan social cu consecuentemente ta conduci na un aumento di criminalidad.


text:
ARUBA:
Prome Minister Evelyn Wever-Croes: Durante e di 52 Asamblea General di organisacion pa estadonan Americano, OEA:
META COMUN TA PA YEGA NA COOPERACION ENTRE REINO, ARUBA Y E PAISNAN AKI DEN REGION
ORANJESTAD, – Durante e di 52 Asamblea General di organisacion pa estadonan Americano, OEA, cu a tuma luga siman pasa na Lima, Peru, a toca diferente tema na nivel di gobiernonan.
NICARAGUA:
Un tema cu sigur a haya atencion ta e tema di Nicaragua cu a kibra e relacion cu Reino Hulandes y a expulsa e Embahadora di Reino Hulandes di Nicaragua. Prome Minister a duna di conoce cu e decision aki di Nicaragua ta pasobra Hulanda a stop financiamento di e hospital na Nicaragua. E motibo cu Hulanda a stop esaki ta pasobra Hulanda tabata kier pa Nicaragua traha mas riba respeta derechonan humano. Door cu Nicaragua no a sigui, Hulanda a stop financiamento di e hospital y Nicaragua di su banda a kibra unilateralmente e lasonan diplomatico cu Reino Hulandes. “Mi mester a trece e punto aki padilanti. Mi conoce e embahadora, mi tabata hunto cune na Honduras comienso di aña y mi no ta kere asina paisnan cu mester traha hunto, mester trata otro”, Prome Minister a remarca.
SURINAME:
Durante su encuentro cu Canciyer di Suriname, Prome Minister a elabora riba nan reunionnan hunto cu President di Suriname durante su ultimo biahe na New York 2 siman pasa. E conclusion di e deliberacionnan ta pa traha hunto riba mas desaroyo. “Suriname tin hopi oportunidad y lo yuda nos den diversifica nos economia”.
“E Asamblea General ta wordo bishita mas pa e canciyernan, esta ministernan di relacionnan exterior y mi por a conbersa cu varios di nan y purba di yega na cooperacion entre Reino, Aruba y e paisnan aki. Mi ta contento y hopi satisfecho di tur e reunionnan cu a tuma luga y e encuentronan unda mi tawata invita como orador como Prome Minister y representa Reino Hulandes. Lasonan a wordo estrecha aun mas y lo sigui den deliberacion pa ehecuta proposicionnantreci dilanti”, Prome Minister Evelyn Wever-Croes a duna di conoce.


text:
Departamento di Aduana ta recorda tur importador di klapchi un biaha mas pa no warda te na ultimo momento pa hasi nan declaracion (aangifte) pa cargacion di klapchi. Manera a sali den comunicadonan di Cuerpo Policial e containernan di klapchi ta yegando Aruba laat. Esaki no kiermen cu e importador tin di warda te na ultimo momento pa hasi nan declaracion.
Temporada di fin di aña ta uno hopi druk tanto pa Aduana como pa comerciantenan, caminda tur hende kier ricibi nan carga trempan, pa asina nan tin suficiente tempo pa bende nan mercancia. Departamento di Aduana ta hasi un jamado urgente pa tur comerciante pa regel nan papelnan di Aduana lo mas pronto posibel como cu nos ta den “high season”.
Den caso cu un container yega Aruba y e declaracion (aangifte) no ta hinka den e sistema di asycuda, e cargacion lo wordo tuma den beslag y destrui pa e autoridadnan concerni cu tur e consecuencianan cu e comerciante lo perde su placa. Pa es motibo aki ta urgi tur importador di klapchi pa manda nan papelnan pa e broker pa esakinan por hasi e tramitenan na tempo y y di un forma correcto.


text:
Aruba su economia ta confrontando retonan sin precedente. Mas cu nunca nos mester demostra nos creatividad y determinacion atraves di proyectonan innovativo y cu tin e capasidad pa fortalese y impulsa nos economia na un nivel nunca antes experiencia.
Diversificasion Di Nos Economia
Como pais nos mester cuminsa diversifica nos economia cu mas pilarnan economico. Esaki lo hasi cu nos economia por crese mas stabiel y por soporta ora un crisis bati nos porta atrobe. Un economia bo diversifica lo duna nos e libertad pa inverti sin mester di pidi fiansa afo. Un economia fuerte alimenta pa diferente industria bon establesi, mester ta nos prioridad aworaki.
Nos tin un plan pa un industria nobo, cual no solamente lo stimula nos economia, pero lo genera oportunidadnan pa hopi otro empersa nobo por lanta cabes y asina crea cupo di trabao. E tipo di empresa cu nos kier bin cu ne, lo eleva un industria nacional existente, y cu awor ainda ta chikito.
Aruba por ta chikito berdad, sinembargo e ta un pais jen di oportunidadnan scondi ainda. Awor a jega nan tempo pa wordo desaroya y disfruta!
E no ta un industria desconosi, sinembargo no a trata nunca di expande y hiba e industria aki na un nivel nacional. Hopi pais ta disfruta di e beneficionan y enrtradanan cu e industria aki ta produsi pa e pais y pa e pueblo en general. Den Caribe en general no ta exisiti un industria riba gran escala di e industria aki. E no ta un industria cu ta contamina nos medio ambiente tampoco.
" Election


text:
Dialuna atardi un hoben a presenta na su scol Maria College pidiendo ayudo na docente debi cu auto a dal e un rato prome. E hoben tabata tin su brasa baha pero no tabata desea asistencia di ambulance. Polis a acudi na e scol pa saca mas informacion y notifica departamento di trafico pa haci nan investigacion di e caso aki. Familiar a presenta na e sitio pa mira e mucha su condicion y a keda hiba hospital despues pa un control.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text: Dialuna merdia a drenta informe di un pelea entre 2 ruman y un di nan ta cu pia kibra na Edenstraat, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un caso unda cu e mama a sali bay haci respondi y a bisa su yiunan comporta y no sali afo. Pero un a mustra e otro ruman cu e ta sali toch y eynan a start un pelea formal entre nan unda ora un a cay ela kibra su pia. E otro ruman a ser deteni mientras e ambulans a bini pa e otro cu tambe a ser deteni. Awor ambos ruman ta deteni.


text:
Bo Foto Nan Kantidat di agregá
Di Oudio, i Tips Di Video riba Bo Kuenta di agregáPor cambia e Con di Voto, i hasi lis di karga. Segers di e Midí for di e Archivo, Midí, na e Servisio i tambe a mustra.
Por cambia e Con di Voto, i hasi lis di karga
Mei riba Foto ta añadí i di e guera di foto ta wak. Aki Foto Nan Profil di loke.
Bai mirando e anunsio di"e distriktonan"
Buska den nos het di dat di Cuestionarios pa"compatriotas"i"its"Tera, region, e stat. Fásil búskeda na varios parámetros pa tur Nobo amigunan i e korespondensia, i e Amistat e ta gusta.
Liber its i di e ke pa Mucha i dosente di di aña
Nos búskeda tambe ta bon pa hasi Pregunta na studiante i amigunan di klas. Bin i hañá amigunan, compatriotas, kompañeronan di Klas òf sí. Ta fasil registratie, i bo por unico Su mes profil i biba riba un Suburbio di angel. Vota di communicacion real.


text:
Awor ku traspaso Rif Resort Hotel ta ofisial, Orco Groep lo invertí 60 mion den renobashon.
Ofisialmente a traspasá, e propiedatnan di Rif Resort Hotel NV, konosí na Kòrsou komo Curaçao Marriott Beach Hotel & Emerald Casino pa e doño nobo, Orco Groep òf sea Piscamar Beach Resort. Esaki a tuma lugá bou di supervishon di notario Henri Burgers. E entidat Piscamar Beach Resorta a keda fundá speshalmente pa e transakshon aki. Fin di ougùstùs a yega na un akuerdo ku Orco Groep pa benta di e propiedatnan. Pa benta di e hotèl ta tin un suma di 25 mion florin enbolbí. Banda di esei Orco Groep ta bai hinka 60 mion florin den renobashon di e hotèl. E meta ta pa drecha e hotèl di tal índole ku e ta kumpli ku e norman di Marriott. Banda di e renobashon, e doño nobo ke traha un piso mas riba e edifisio pa por amplia e kantidat di kambernan na 344. Debí na esaki no ta posibel mantené e hotèl habrí durante e renobashon. Grupo Orco a hasi palabrashonnan ku Marriott International ku e hotèl lo karga e nòmber Marriott despues di e renobashon, ku lo dura masomenos un aña i mei.
“A yega na un akuerdo pa tèrminashon di relashon laboral ku kada un di e trahadónan, konforme un plan prepará adelantá. Tur trahadó a keda tratá igual a base di e relashon di trabou ku nan tabatin i nan a haña kompensashon konforme esei. E pagonan ya a tuma lugá kaba konforme palabrashon,” asina Frans Heiligers, bosero di Rif Resort a indiká. El a bisa aserka ku huntu ku esun ku atendé e derechi di e sektor di hospitalidat na Kòrsou, Chata i Ministerio di Labor i Bienestar (SOAW), a organisá tambe un Marshe di Profeshon pa otro trabounan den e sektor di turismo lokal òf den otro sektornan.


text:
Cera conoci cu director interino di AZV Edwin Jacobs
Door di Solange Tchong
E no ta un cara desconoci! Trahando hopi aña na SVb señor Edwin Jacobs conoce e sistema di seguridad social na Aruba bon bon. Awor como director interino di AZV e tin sigur un reto extra pa cumpli cu ne e siguiente lunanan.
SVb y AZV
No solamente el lo percura pa e trabounan na SVb continua pero tambe na AZV. Su prome simannan ta concentra riba e tres tareanan primordial cu el a ricibi, esta di trece trankilidad bou di e trahadonan, trankilidad pa e dunadonan di cuido y tambe continuidad di e proyectonan. Pa haya un miho bista di kico ta e ‘come y bebe’ di AZV, señor Edwin Jacobs a dicidi cu lo e tene combersacionnan orientativo y consultativo cu e team di AZV. Na mes momento lo e pone hopi atencion tambe na reuni cu tur e stakeholdersnan.
Prome y despues di corona
Segun señor Edwin Jacobs ta conta, AZV y Aruba no ta den un situacion facil. Prome cu e pandemia di coronavirus ya Aruba tabata para dilanti retonan grandi. Ya prome cu coronavirus a yega Aruba tabata tin presion riba e fondonan di seguro social, manera e pensioen di biehes. Pero tambe AZV. Pa hopi aña tabata tin ideanan pa adapta AZV sea den e cobertura of sea pa medio di e introduccion di por ehempel un aporte propio. E situacion di coronavirus a simplemente pone mundo y sigur Aruba den ‘overdrive’.
Futuro cercano
Segun señor Edwin Jacobs lo mester bay haci escogencianan importante pa nos pais. Tur partido envolvi lo mester colabora pa logra pone Aruba bek riba pia. Si kier keda cu e sistema di seguro social y AZV, e ta nifica cu lo mester haci cierto sacrificionan. Algo sigur cu ningun hende no a spera pero ta e unico forma pa recupera Aruba y su sistema di seguro social. Señor Edwin Jacobs ta convenci cu hunto lo logra. Su mensahe primordial ta pa tur hende purba keda positivo y calmo dentro di e situacion.


text:
Sta.rosa Angels Vanddis invikto despues di prome buelta di Liga CSB/MCB
Wikent tras di lomba softbol femenino AA a hunga su ultimo partidonan di e prome buelta di kampionato. Sta.rosa Angels Vanddis kampion di Korsou den 2017 a start skerpi i a hunga 5 partido den prome buelta i gana tur 5.
Resultadonan Femenino AA:
Eagles Softex ta gana di Fightingteam 10 pa 2.
Nos Tei Curacao Office Supply ta gana di Demolition 12-2
Pichingolo Nissan ta gana di Demolition 23 pa 1
Sta.rosa Angels Vanddis ta gana di Nos tei Curacao Office Supply 12 pa 1
Fighting team ta gana di Nos Tei Curacao Office Supply 10 pa 3
Resultadonan Femenino klase A:
Vipers ta gana di Souax Treasure ku skor di 10 pa 0. Picher ganador a resulta Lisandra Ursulita i miho na bate Ismairy Ignacio di 2-2. Picher perdedo a resulta Thisainny Statie i miho bate Natasha Curiel di 2-1.
Dreamgirls Mangusa ta gana di Pichingolo Nissan 7 pa 4. Picher ganador Dayanara Pieternella i miho bate Theexzainys Thomas di 1-1. Picher perde a resulta Melany Castro-Arias i miho na bate Nicole Antersijn di 3-2.
Souax Gill’s Sport ta gana di Strosa Angels Vanddis 7 pa 2. Picher ganador a resulta Kiara Domacasse i miho bate Tizony Raap di 2-2. Picher perdedo a resulta Qui-lin Coeriel i na bate Tyanis Antonia, Lismari Irasquin, Geo-Ona Paulina di 1-1.


text:
Pas Interior: Un Eksperensia di Mente-Kurpa
E estado di sosiego alerto profundo eksperensiá durante Meditashon Trasendental ta relahá e kurpa i ta permitié saka strès i kansansio akumulá.
Ora bo sistema nervioso ta menos tenshoná, bo por reakshoná ku mas kalmu riba e problemanan ku ta surgi. No ta sufisiente pa bisa bo mes ku bo tin pas interior. Bo mester eksperensi'é den e fisiologia.
Eksperensiá kalmu natural
Agregando e eksperensia kalmante di Meditashon Trasendental na bo rutina diario, pas interior ta krese fásilmente. E tendensia natural di mente ta di bai den direkshon di mas felisidat i pas. Ora praktiká Meditashon Trasendental, e proseso aki ta tuma lugá di un manera natural i outomátiko.
Agregá meditashon na bo rutina diario
Pas interior berdadero ta e sentido di kalmu i sentralidat nesesario pa ta efektivo den e mundo okupá di awendia. Den deporte nan ta yam'é E Zona, kaminda un atleta ta funshoná for di su máksimo rendimiento, mientras e ta keda mantené un punto di bista kalmu i kompletu. Bo no tin nodi retirá bai na un kabe'i seru pa haña pas interior. Djis praktiká Meditashon Trasendental dos biaha pa día.
Agregando e eksperensia kalmante di Meditashon Trasendental na bo rutina diario, pas interior ta krese. Ta meskos ku e manera ku antes nan tabata tinsha paña – nan ta keda hink'é den tinsha i lag'é blikia bèk después den solo te ora e koló stabilisá. Meskos asina interkambiá MT i aktividat ta produsí rápidamente un estado kaminda ku nunka lo bo ta tapá bou di un situashon di strès. No ta importá ki problema surgi, bo ta enfrent'é ku un estado mental fuerte i stabil.
Explore the benefits


text:
ORANJESTAD,Aruba
Durante reunion publico di Parlamento pa atende e tema di Corona Virus, parlamentario Alan Howell a indica cu por hiba e reunion den un ambito politico, humano of di Reino, pero e ta scohe pa bay riba e aspecto humano.
Presidente di World Health Organization (WHO) a avisa for di cuminsamento loke lo bay pasa na momento cu e virus aki bati na bo porta y cu mester prepara. Pāesey e ta bisa cu e ta hopi contento con nos gobierno ta atendiendo e situacion y a pidi tur minister pa sigui atende e situacion asina, pa sigui ta calmo y sigui scucha di pueblo. Tambe a encurasaha gobierno pa tuma medidanan drastico, pasobra esakinan ta esunnan cu lo yuda scapa nos pais. āAwor no ta interesa ken e ta afecta riba nivel individual, awor loke ta conta ta nos pais, nos hendenan. Ta nos pueblo, nos hendenan humilde ta bin promeā, Alan Howell a declara.
Den e cuadro aki el a puntra Minister di Asuntonan Social con a para cu esnan cu nan bijstand a wordo blokea? A puntra Premier si por mira e posibilidad pa evita rijnan largo pa paga awa y coriente, y mas bien duna e chens pa hendenan por paga nan cuenta despues, promoviendo asina e āsocial distancingā.
Finalisando Alan Howell a pidi Aruba pa uni y keda trankilo, pa obedece y asina nos gana e guera contra e virus aki y pa nos isla y nos hendenan bolbe florece riba tur nivel.


text:
ORANJESTAD – Minister di Salubridad Publico Sr. Dangui Oduber a tene un conferencia di prensa caminda e mandatario a duna un splicacion amplio riba henter e situacion di e vacuna nan cu tin ariba mercado y kiko Aruba por spera.
E mandatario a cuminsa na desea comunidad di Aruba un feliz y prospero aña 2021. Un aña nobo yena cu oportunidadnan nobo, un aña di recuperacion di nos turismo y nos economia. Un aña caminda e speransa pa un mihor Aruba lo mester domina. E situacion no ta manera nos ta desea pero cu e vacuna na caminda nos ta convenci cu e pesadia aki lo pasa tabata su palabranan.
Vacuna
Promer cu aña a cera, gobierno a tene un vierlanden overleg pa discuti e tema di vacuna. Un tema sigur cu mundo henter tawata en espera di dje.
E bon noticia pa mundo ta cu tin 3 vacuna caba ariba mercado.
Tin e vacuna di:
• Pfizer – cu mester wordo warda den un temperatura di -80 graden Celsius
• Moderna – cu mester wordo warda den un temperatura di -20 graden Celsius
• Astra Zeneca – cu por wordo warda den temperatura regular di cooler
Y lo bin mas vacuna tambe riba mercado tambe durante e aña aki. Mester bisa si cu den e prome batch lo ricibi solamente e vacuna di Pfizer, segun e mandatario.
Diaranson 6 di januari Hulanda lo cuminsa duna vacuna na dunadornan di cuido. Ministerio di volksgezondheid, welzijn en sport Sr. Paul Blokhuis ya caba a compromete su mes cu Aruba, Corsou, Sint Maarten y e resto di e BES eilanden cu na momento cu Hulanda ricibi e vacuna, e islanan den Reino tambe lo ricibi esaki. Minister Oduber a duna di conoce cu ainda no tin indidacion cuanto vacuna exactamente Aruba lo haya e promer batch, pero cu esaki no lo ta hopi e promer biaha si. Pues bisando esaki nos no ta spera cu Aruba lo haya un gran cantidad na februari 2021.
Minister Oduber a trece dilanti cu esnan cu promer ta bin na remarke pa haya e vacuna na aruba ta esnan cu ta e dunadornan di cuido y frontliners. Despues ta sigui cu nos grandinan den casnan di cuido, sigui pa nos grandinan riba edad di 60 aña cu ta cay den e grupo di risico. Despues tur cu ta riba edad di 60 aña y finalmente e resto di poblacion segun e mandatario.
E mandatario a menciona cu Hulanda ta mandando freezers pa Aruba por warda e vacuna den e tempartura cu esaki mester wordo warda y esakinan lo yega 13 di januari 2021 si tur cos cana segun e plan. Tambe cu dia 25-26 januari RIVM lo ta na Aruba pa haci un control riba tur e preparacionnan cu Aruba a haci y ta haciendo pa ricibi e vacuna. Minister Oduber a trece dilanti cu e promer vacunanan lo por wordo entrega memey di februari 2021 na Aruba.
“Nos ta cla pa ricibi esaki y a traha duro riba esaki e ultimo luna pa prepara nos mes” e mandatario a bisa.
Condicionnan di Hulanda
Pa Aruba bin na remarke pa ricibi e vacuna for di Hulanda, Aruba mester cumpli cu e condicionnan estableci pa Hulanda, asina e mandatario a trece dilanti.
Un di e condicionnan ta cu Aruba lo mester entrega un plan di ehecuccion.
Den e plan aki mester indica:
· Un plan di personal
· Unda e ubicacionnan ta cu e prik lo bay tuma lugar
· Mester indica unda lo bay warda e vacunanan
· Mester percura pa tin un coordinacion di e registro
· Mester demostra cu por transporta e vacuna di punto A pa B manteniendo e vacuna na e temperatura adecuado
· Mester valida e freezersnan cu lo mester warda e vacuna aden
· Mester introduci un plan di comunicacion pa comunidad
Minister Dangui Oduber a bisa cu e meta di Gobierno di Aruba ta pa den e promer kwartal vacuna mastanto hende posibel. Pa e promer kwartal di 2021 Hulanda lo ricibi 8.2 miyon vacuna di diferente proveedo y nos ta spera cu nos por haya suficiente pa vacuna mas hopi hende cu ta posibel. Minister Oduber ta bolbe afirma cu e ta respeta e opinion di cada cuidadano, e ta keda na cada cuidadano si nan ta tuma e vacuna si of no, e vacuna no ta obligatorio segun e mandatario. Finalmente Minister Dangui Oduber ta keda splica cu ta hopi importante pa sigui mantene tur e protocolnan di DVG y di Crisis Team.


text:
Dia 22 di mei ta celebra Dia Internacional di Biodiversidad. E aña aki ta recorda cu 25 aña pasa, durante un congreso di biodiversidad, cu internacionalmente a establece 3 meta riba e tereno aki. Nan ta, conservacion di biodiversidad rond mundo, su uzo mester ta sostenibel y mester haci uzo di su beneficio na un manera igual y responsabel
Na e momentonan aki ta importante pa Aruba evalua su aporte na biodiversidad den mundo. Cu e pensamento aki, ta importante pa nos proteha nos flora y fauna sin lubida nan habitat cu ta, sea un eco-sistema marino of terestre. Den e documento ‘BEST’, e Factsheet di Aruba su profil ta duna un indicacion concreto den cua estado di importancia nos eco-sistema biologico ta. Instancianan cu a contribui cu e informacionan aki ta: Parke Arikok, Aruba Birdlife Conservation, Aruba Marine Park Foundation, Aruba Marine Mammal Foundation, TurtugAruba y Directie Natuur en Milieu. Den e documento aki, ta tene na cuenta e geografia, geologia, clima, eco-sistema, biomes y especienan endemico.
Ta menciona cu e ‘Bushi’ (Melocactus strmineus) cu por haya den Parke Arikok ta un di esnan endemico cu ta core peliger di extincion. Pa e motibo ey e ta riba e lista di especienan protehi den nos ley pa medio di e Decreto Nacional pa Proteccion di Flora y Fauna Endemico (2017)/Landsbesluit Bescherming Inheemse Flora en Fauna (2017).
Otro bestia y mata cu ta riba e lista menciona ta: Pega Pega (Phyllodactylus julieni), Cascabel (Crotalus durissus unicolor), Toteki (Anolis lineatus), Lora Yellow-shouldred Amazon (Amazona Barbadenis) esaki no ta existi mas na Aruba. Raton di Anochi ( Leptonycteris cracoae/long nosed bat). E bestia aki tin un trabou hopi importante cu ta polinisacion di cadushi y tuna.
Loke ta trata e matanan: Wayaca Macho (Guaiacum Sanctum) ta core peliger.
Pa loke ta trata nos laman, e lista di e especienan di coral tambe ta largo. Pa e categoria di piscanan nos a inclui tribon y chucho (rays), haciendo e lista di especienan cu ta core peliger, mas largo ainda.
Nos ta menciona algun di e especienan cu ta corre peliger. Nassau grouper (Epinephelus striatus), Goliath grouper (Epinephelus itajara), Buni-Atlantic Blue fin tuna(Thunnus thynnus) y por ultimo e tribonnan tambe ta riba e lista. Nan tin un papel importante den e mantencion di structura y bon funcionamento di nos eco-sistema marino.
Loke ta trata e tortuganan, tur ta cay den e categoria di bestianan cu ta core peliger di no existi mas. Riba e lista di Aruba, nos lista local, ta poni e Carret, Turtuga Blanco, Drikil, Cawama, Kemp’s Ridley turtle, y Olive Ridley turtle.
Pa un bista amplio riba e document por check online uzando e link aki:
http://bit.ly/2x4U1nj
Tambe por bishita nos Facebook page: dnmaruba
Nos tur mester ta consciente di nos biodiversidad. Ban preserva locual nos tin. Aunke hopi di nos ta consciente di e importancia toch tin perdida di biodiversidad na mundo. Ban haci di nos banda tambe. Felis Dia di Biodiversidad 2018.


text:
Ken no sa cu nos simbolo nacional ta e Shoco? E ta un subespecie cu ta endemico di nos isla. Su nomber scientifico mes ta indentific’e asina pasobra e ta unico na mundo: Athene Cunicularia Arubensis. Na comienso di september Directie Natuur en Milieu (DNM) a haci un yamada na publico pa yuda nos cu registracion di nos Shoconan. E cooperacion tabata tremendo. Danki pueblo di Aruba!
Tin hopi estudio haci riba e Shoco, y por a deduci cu e parha aki sa di adapta na ambientenan cu nan normalmente no ta custumbra na dje. Claramente, esaki tin su bentahanan, como tambe su desbentahanan. E bentaha ta cu e bestia a adapta su mes na un habitat nobo pasobra esun cu e tabata custuma cune ya no t’ey mas pa motibo di urbanisacion y otro desaroyo cu a tuma luga den un periodo hopi corto.
Cu esaki e Shoco cu normalente ta gusta trankilidad, a haya su mes obliga di biba unda tin hopi actividad. Porta esnan actual a adapta, pero pa su futuro generacion lo tin dificultad pa sobrevivi. Su crianan mester di tereno habri pa siña bula y esaki no ta mucho disponibel mas pa nan como cu a construi camindanan grandi pa acomoda sociedad. A rosa terenonan pa traha cas, hotel, caminda, djis pa menciona algun y asina e Shoco ta keda sin un pida mondi pa muda y traha un neishi nobo. E consecuencia di esaki ta cu e Shoco den su desesperacion ta dicidi pa bay construi un neishi nobo den un cero di santo, y ta haci’e hustamente den un area cu tin construccion of e ta obliga di bay uza un area inusual pa biba.
Despues di nos yamada publico, nos a ricibi 46 melding, cualnan a drenta for di tur districto na Aruba via e plataformanan disponibel via Infraruba.com, pagina social di DNM mes, email general di DNM y tambe yamadanan telefonico. Nos a haya varios yamada di esnan cu ta cuidando Shoco(nan) pa hopi añas caba riba nan tereno y cu te hasta a pone extra cero di santo pa nan por sigui traha mas neishi. Ta di aplaudi e actonan asina, e hecho cu nos por biba cu e Shoco, den tur trankilidad.
Di e 46 meldingnan, 2 ta Shoco cu den pasado nan neishi tawata na peliger di cual a atende tur dos caso cu yudansa di individuonan, como tambe di e companianan di construccion concerni. A registra e otronan y tambe lo sigui monitor nan comportacion di biba.
DNM ta compronde cu hopi hende kier traha cas pero tin cu tene cuenta cu e Shoco. Su neishi ta proteha y e consecuencianan di actonan di rosa tereno y trahamento di cas por ta drastico te fatal pa e Shoco.
Pa ley ta prohibi pa destrui un neishi di Shoco y si constata cu a comete e acto di vandalismo, esun cu a haci’e tin cu para responsabel pa su actonan y carga cu tur consecuencia cu esaki tin.
Primeramente, ta recomenda pa no stroba e neishi, specialmente si ta den nan temporada di broei, pero den un situacion extremo, nos ta pidi pa notifica DNM pa nos tuma accion.
DNM ta gradici un y tur cu a yama y esnan cu a manda hende pa nos. Ainda tin e oportunidad pa yama y meld unda bo a wak Shoco of su neishi. Nos di DNM ta para firme tras di e proteccion di e Shoco y por haci esey solamente cu sosten di e comunidad henter.
Por meld neishinan via telefon 584-1199 puntra pa sra Yesenia (Yessy) Farro Arends of Yahaira Jansen Geerman. Tambe por meld esaki via e plataforma Infraruba.com riba e tab medio ambiente/playanan y yena e formulario.
Foto di shoco na cas ta cortesia di Sra. Annete Kelly-Wester


text:
A deskubrí planeta ku tin posibilidat di bida.
Rònt di e strea mas serka di mundu tin un planeta kaminda kisas tin awa. Si esaki ta bèrdat, e posibilidat ta eksistí ku por tin bida ekstraterestre. Un grupo di astrónomo internashonal a publiká e deskubrimentu. E planeta ta un tiki mas grandi ku mundu i e tin mas o ménos e mesun komposishon. Dor di e temperatura ta eksistí e posibilidat pa awa. E planeta ta situá den e asina yamá zona di bida. Segun investigadónan lo e ta un ophetivo importante den buskeda di prueba si lo tin bida riba otro lugánan den kòsmòs. E klima lo ta totalmente diferente na esun di mundu i e planeta probablemente lo no tin temporada manera verano etc. Tambe lo e ta keda eksponé na hopi mas rayo-uv ku mundu.
E planeta tin e nòmber Proxima b. E ta drei rònt di Proxima Centauri. E strea ei ta keda solamente kuater aña di lus for di mundu, pero no por wak e. Pa un tempu kaba sientífikonan ta kalkulando un posibel mishon. Lo por kuminsá ku esei aki un binti aña. Danki na teknologianan nobo un nave espasial lo por bula rapidísimo i lo tin mester di solamente trinta aña pa yega na e strea.


text:
Den e programa aki nos invitado ta Sr. Trenidad. Reni manera nan ta jamé tin asina tantu kos pa kombersa tokante di dje pesei nos a entreviste un biaha mas pa nos sigi kombersa kune di pasado.
Produkshon: Fundashon Históriko Kultural Boneriano
Durashon: 52 minüt
Fuhikubo ta presentá: Reinier (Reini) Trenidad (Parti 2)
Den e programa aki nos invitado ta Sr. Trenidad. Reni manera nan ta jamé tin asina tantu kos pa kombersa tokante di dje pesei nos a entreviste un biaha mas pa nos sigi kombersa kune di pasado.


text:
All posts tagged "Concacaf"
-
AVB/ 10 months ago
‘Executive Mentorship Program’ workshop di AVB hunto cu Concacaf
Diasabra a cuminsa dos dia di EMP (Executive Mentorship Program) workshop pa e bestuur di AVB, cu asistencia di David Sabir...
-
AVB/ 1 year ago
Sorteo di Clasificacion pa Campeonato Concacaf W
Diasabra a tuma luga na Miami (FL) sorteo di “2021 Concacaf Woman Qualifiers” Aruba a cai den grupo D hunto cu...
-
AVB/ 2 years ago
Investigacion riba proceso di inscripcion pa torneo di futbol
Recientemente e organisacion di futbol, Sport Vereniging Racing Club Aruba, SV RCA, a entrega un keho oficial relaciona cu un procedura...
-
AVB/ 2 years ago
Aruba ta hunga wega di clasificacion pa mundial di futbol
Recientemente Arubaanse Voetbal Bond (AVB) a confirma su participacion den e weganan eliminatorio di Campeonato Mundial di Futbol Qatar 2022, cu...
-
Division Honor/ 2 years ago
Seleccion Nacional di Aruba preparando pa Pre-Mundial Qatar 2022
E seleccion di Aruba a cuminsa preparacion pa Pre-Mundial Qatar 2022, e proceso a cuminsa apesar cu nos no tin un...
-
Division Honor/ 2 years ago
Aruba ta cla pa clasificacion di Concacaf pa mundial Qatar 2022?
Diaranson FIFA y Concacaf tabata tin e sorteo official pa clasificacion di Concacaf pa mundial Qatar 2022. Ta claro cu nos...
-
Inversion historico den material di futbol pa tur club di Aruba
E aña aki pa Arubaanse Voetbal Bond (AVB) tin un aña historico, partiendo hopi material na clubnan di futbol afilia na...
-
Seleccion Nacional U-20 preparando a competencia di CONCACAF
E seleccion U20 di Arubaanse Voetbal Bond (AVB) ta den preparacion pa bay hunga den e competencia di CONCACAF Under 20...
-
Un total di 4 referee di AVB a pasa e “FIFA Fitness Test 2019”
Refereenan di Arubaanse Voetbal Bond (AVB) a topa cu e instructor di fitness di CONCACAF, Allan Brown, cu a conduci un...


text:
OPVANG
- Woonzorghuis Aleezah (Verzogingshuis) tin luga pa bo grandinan por keda i tambe dagopvang. Nos ta keda na Groot piskadera. Pa mas info.: Bel: 6787334 (Whatsapp)
- Krèsh Mi Kasita na Suffisant tin luga pa bo yu entre 6 luna pa 24 luna (2 aña). E yu(nan) por kuminsa den ougustus mes. Nos por yuda bo i intermedia pa e yu haña subsidio na Fundashon ODIM. Esaki teniendo na kuenta di algun kriterio pa por risibi e subsidio. Drenta den kontakto ku Kresh mi Kasita na number di Tel.: 8692453 entre 10.00 or pa 15:00 or, òf app 5999 5246171, por mail tambe: mi.kasita@yahoo.com i puntra pa Sra. Manuella


text:
WILLEMSTAD- 18 di febrüari 2020 – Resientemente a tuma lugá e Caribbean Travel Marketplace na Baha Mar Convention, Arts & Entertainment Center na Nassau, Bahamas. Caribbean Travel Marketplace ta keda anualmente organisá pa Caribbean Hotel & Tourism Association (CHTA). E feria ta brinda oportunidat na proveedónan di turismo i mayoristanan di rònt mundu ku ta dirigí riba benta di biahe di vakashon den Karibe pa por konektá ku otro. E feria ta ofresé un plataforma ideal kaminda durante 2 dia proveedornan i kumpradónan ta interkambiá personalmente ku otro i asina yega na palabrashonnan ku ta benefisiá e region. Partisipashon na e feria ta entre otro pa sigurá reservashonnan ku mayoristanan, fortifiká relashonnan ku klientenan aktual, traha riba kontaktonan nobo, alsa e presensia di e destinashon i sera kontraktnan nobo.
Ofisina di Turismo di Kòrsou (CTB) konhuntamente ku Curaçao Hospitality & Tourism Association (CHATA) i Curaçao Airport Partners (CAP) a kompartí un stènt i a ehekutá 30 sita ‘one-on-one’ ku diferente partner mayorista, operadornan di tour i kompanianan di publisidat. Tambe, CTB i CHATA a kondusí un konferensia di prensa pa duna informashon na media lokal i internashonal. Den esaki a inkluí informashon aktualisá di Kòrsou su sifranan di bishitante, e produkto ku Kòrsou ta ofresé i proyektonan turístiko ku ta na kaminda.
Ku mas di 500 delegado registrá for di mas ku 170 kompania proveedor, Caribbean Travel Marketplace ta e feria mas prestigioso den su kategoria. Mas di 80 kompania kumpradó a registrá pa reunionnan inkluyendo representantenan for di Canada, Oustralia, Bahamas, Fransia, Alemania, Italia, Mexico, Panamá, Portugal, Puerto Rico, Inglatera, Merka i mas. E aña aki CHTA a introdusí un programa piloto pa inkluí un grupo di agentenan di biahe lider for di diferente siudat di Merka tambe. E asosiashon pa hotèl i turismo ta sostené 33 asosiashon nashonal di hotèl i mas ku 1,000 hotèl i nan miembronan durante di 55 aña.
Ta gradisí partnernan lokal, Corendon Mangrove Beach Hotel, Livingstone Jan Thiel Resort, AMResorts: Sunscape Curaçao Resort/Dreams Curaçao Resort, Curaçao Marriott Beach Resort, Renaissance Curaçao Resort & Casino, CAP i CHATA pa nan aporte durante e presentashon di Kòrsou na Caribbean Travel Marketplace 2020.


text:
E hotel ta expandiendo su programa di clean up pa asina limpia mas region di Aruba
EAGLE BEACH, Aruba – Mei 29, 2020- “Nos ta den e negoshi di naturalesa” Ewald Biemans ta conta “y e ta nos responsibilidad pa preservsa nos medio ambiente pa futuro generacion’’. Siguiendo e filosofia ki, ful e team di Bucuti & Tara Beach Resort ta constantemente buskando manera nan nobo pa contribui na nos isla y su medio ambiente. Durante un manager’s meeting recien, e idea pa expande Bucuti su beach clean up na otro area nan di Aruba, a wordo proponi door di Executive Housekeeper Mickael Mesker pa utiliza su team cu normalmente lo ta trahando pa un full house di huesped. Tur manager y nan team nan a dicidi di participa y e weekend ey mes e grupo tawata den Noord limpiando e caya y mondi banda di Misa di Noord. Ultimo weekend cu a pasa nan a haci un clean up di e area di Casibari y otro weekend nan lo escohe un otro area cu tambe ta den necesidad di un clean up intensivo.
Pa 25 aña consecutivo e team di Bucuti & Tara Beach Resort ta limpia Eagle Beach tur di tres diaranson di luna. Huesped nan mag di participa tambe. E esfuerzo aki a cuminsa manera parti di AHATA su programa “Sponsor a Mile” traha door di nan environmental committee unda mas cu 25 miya di e isla tawata wordo limpia door di miembro nan.
Bucuti & Tara su team a yena mas cu 50 saco di sushi den e area di
Noord. E resultado y diferencia nan cu por a wordo mira despues di e
clean up a inspira e team pa continua cu nan esfuerzo nan den otro
area nan di Aruba. “Nos ta aprecia e oportunidad nan brinda na nos
door di e resort cu a mantene nos emplea y e apoyo duna door di e
Gobierno di Aruba cu ta yudando cu subsidio pa asina nos por uza e
tempo aki pa por sigi yuda nos comunidad y e producto di turismo cu
nos ta depende di dje” Rik van den Berg e General Manager di e hotel ta conta.
De Palm Tours a generosamente ofrece pa yuda cu e proyecto door di duna transporte seguro y complimentario na tur empleado, adheriendo na nan mes un regla nan di seguridad y Bucuti & Tara Beach Resort su Protocol di Seguridad contra COVID-19.
Mas tocante Bucuti & Tara su programa ambiental:
Desde su apertura den 1987, Biemans y su team a logra haya mas certificado ambiental cu cualkier otro resort den Caribe. Nan certificacion nan ta inclui Green Globe Platinum, LEED Gold, ISO 14001, and TravelLife Gold. Nan a logra bira e prome CarbonNeutral® resort hotel den Noord Amerika. Preservacion ambiental semper tawata un passion personal y un filosofia cu e hotel ta adheri na dje y implementa.